Source: http://www.spravy2014.6f.sk/SPRAVYz23.01.2014.htm
Timestamp: 2017-10-19 03:40:55+00:00

Document:
Je pekné, že sa po dlhom čase o5 vidíme!
=>ŠTVRTOK 23.01.2014, meniny má MILOŠ priezvisko: KOSTKA <babkingulomet.6f.sk> č.20/2014<007,Y
PHNTO DŇA Spráfna Žena je pripravená na zimu!
Hhhhhhmmmm to je vôňa!
Ráno a cez deň: Po celý deň bude polojasno až prevažne oblačno. Denná teplota sa bude pohybovať v rozmedzí -4 až -3 °C. Pocitová denná teplota okolo -7 °C.
Najvyššia teplota -2°C. Rýchlosť vetra 10 až 23 km/h
Večer a v noci: večer najskôr prevažne oblačno, neskôr v noci čiastočne oblačno. Nočné teploty budú dosahovať -6 až -4 °C, priemerne -5 °C.Najnižšia teplota -6°C. Bude fúkať severný až severovýchodný vietor rýchlosťou 11 až 14 km/h, nárazovo 18 km/h.
23. január>> Deň patriotizmu
23. január je dňom, kedy slávime deň patriotizmu, teda hrdosti na príslušnosť k určitému národu.
Hromnice za 9 dní
Valentín za 21 dní
Veľká noc za 55 dní
JAR za 65 dní
Deň matiek za 67 dní
Deň otcov za 142 dní
LETO za 148 dní
JESEŇ za 242 dní
Halloween za 280 dní
Zima za 333 dní
Vianoce za 336 dní
Nový rok za 343 dní
Nemali by ste sa snažiť dostať sa za každú cenu do popredia, občas úspech zožnete práve tým, že sa budete držať bokom. V rodinnom kruhu vládne príjemná atmosféra, nekazte ju hádkami pre majetky, ak aj existujú nedoriešené otázky, odložte ich na iný deň.
Povinnosti sa na vás dnes doslova zosypú a vy sa s nimi musíte popasovať čo najrýchlejšie. A naozaj so všetkými, ak by ste čo i len jednu odložili, mohol by byť z toho problém. Nadriadení si vás všímajú a zvažujú váš postup, tak sa predveďte!
Niekoľko dní hľadáte inšpiráciu, ale zatiaľ stále len prešľapujete akoby v slepej uličke. Dajte si na chvíľu od všetkého pohov a zamerajte sa na nové aktivity vo svojom živote, iný pohľad na vec vám len pomôže. Večer si dajte stretnutie s milovanou osobou a oddychujte.
Asi sa dnes niektoré vzťahy poriadne vyostria, vy však zachovajte pokoj a rozvahu a nesnažte sa všetkých prekričať. Diplomatická cesta je najlepším riešením. Po splnení všetkých povinností v práci, môžete pokojne vyraziť do spoločnosti, aby ste prišli na iné myšlienky.
Dajte si pozor na svoje myšlienky, nemali by ste myslieť na hlúposti, ktoré by vás v práci rozptyľovali. Je to dôležitý deň pre vašu kariéru, tak poriadne zaberte a predveďte sa v tom najlepšom svetle. Osobný život máte v poriadku, chvíľu sa venujte len sebe.
V najbližších dňoch by ste si mali dať záležať na stretnutí s človekom, od ktorého závisí váš ďalší pracovný život. Nebojte sa príležitosti, ktorú vám ponúka, môžete len získať a niečo nové sa naučiť. Ak si chcete urobiť radosť, pokojne si niečo pekné kúpte.
V priebehu dnešného dňa sa vám bude dariť viac ako inokedy, tak neváhajte pristúpiť na každú jednu novú ponuku a príležitosť. Šťastná náhoda zariadi, že zožnete úspech, o ktorom už dlho snívate.
Nespoliehajte sa len na priazeň osudu, niektoré veci si jednoducho musíte zariadiť sami. Pokiaľ v sebe nájdete odvahu na nové veci, bude sa vám dariť a budete mať aj radosť zo všetkého, čo dosiahnete. Zbytočne sa ale neprepínajte, hlavne sa vyhnite fyzickej aktivite.
Dajte si pozor na únik do sveta fantázie a jeho následky. Je možné, že sa vám do cesty postavia ľudia, ktorým nebudete vedieť vzdorovať a tak si neváhajte zavolať na pomoc skúsenejších. Pokiaľ budete chcieť argumentovať, musíte si byť istí každým jedným slovom.
Hviezdy vám počas dňa nadelili osudové stretnutie, či pôjde o prácu a nové príležitosti, alebo rovno o lásku, musíte najlepšie vedieť vy sami. Vyhnite sa konfliktom a tešte sa z toho, čo vás postretlo. Vaši blízki budú šťastní s vami.
Ak na niečo zabudnete, neprepadajte panike, ale urobte všetko pre nápravu chyby. Doprajte si aj dostatok odpočinku, hlavne poobede odíďte z práce skôr a radšej odmietnite pozvanie do spoločnosti. Potrebujete sa dobre vyspať a načerpať energiu.
Nemusíte hneď očakávať prevratné zmeny, vo všetkom, čo robíte, naučte sa tešiť aj z maličkých pokrokov. Ak sa v osobnom živote cítite osamelo, zavolajte priateľom, ktorých ste už dlhšie nevideli a urobte si lepšiu náladu.
Košičanov zrejme čakajú preplatky za teplo
V májovom vyúčtovaní za spotrebované teplo v roku 2013 by nemali byť nedoplatky. | 23. 1. 2014|
Most Hlinkova v Košiciach bol nebezpečnejší, ako vyzeral
Namiesto 8 nosných konštrukcií musia meniť až 12. V dvoch pruhoch možno budeme jazdiť ešte dlhšie. | 23. 1. 2014|
Chybné číslovanie domov spôsobuje v Cesticiach chaos
Vraj chyba v počítači „zrušila“ celú časť Dobogov, rovnaké orientačné čísla tak majú viaceré budovy. |23. 1. 2014|
Za znečisťovanie ovzdušia sa platí viac
Mestské nariadenie zvýšilo poplatky za prevádzkovanie takzvaných malých zdrojov znečisťovania ovzdušia. | 23. 1. 2014|
Karosy v košickej mestskej doprave skončili
Zo služby vyradili poslednú Karosu. Skončila tak ich 22-ročná éra v službách dopravného podniku. | 23. 1. 2014|
Mestská časť bude opravovať jestvujúce ihriská pre menšie, ale aj väčšie deti. | 23. 1. 2014 |
Štátni policajti majú PMJ, mestskí POJ
Kým štátna polícia nasadzuje do boja s kriminálnikmi chlapov z Pohotovostných motorizovaných jednotiek, košickí mestskí policajti na to majú zriadenú Pohotovostnú ochrannú jednotku. | 23. 1. 2014 |
Teplá zima priniesla Košiciam úsporu peňazí
Mesto na zimnú údržbu zatiaľ dalo asi 375 000 eur, čo je takmer o 450 000 menej ako v rovnakom období vlani. | 22. 1. 2014 8:26 |
Nedal prednosť autobusu, vodiči sa zranili
Dopravná nehoda, ktorá si vyžiadala dvoch zranených, sa stala v stredu pred 14. hodinou na Triede KVP. | 23. 1. 2014 |
Krv zabitého kickboxera našli na obuvi vyhadzovača
Kauza smrti kickboxera Ladislava Tótha speje k záveru. Súd v stredu začal čítať listinné dôkazy. | 22. 1. 2014 16:40 |
Muža z Buzice obvinili z lúpeže a napadnutia dôchodkyne
Páchateľ napadol 80-ročnú dôchodkyňu, udieral ju do hlavy a žiadal peniaze, pričom jej priložil pod krk nôž. |22. 1. 2014 15:12 |
Páchateľa krádeže šperkov v Košiciach usvedčili po 10 rokoch
Páchateľa krádeže zo septembra 2003 usvedčili odtlačky, ktoré sa medzičasom dostali do databázy. |22. 1. 2014 10:46 |
Vo štvrtok bude na cestách poľadovica, vydali výstrahu prvého stupňa
Výstraha platí v dopoludňajších hodinách pre Banskobystrický, Trenčiansky, Nitriansky a Žilinský kraj.
Vodiči, ale aj chodci si musia vo štvrtok 23. januára dávať pozor na poľadovicu.
Slovenský hydrometeorologický ústav pred ňou varuje formou výstrahy prvého stupňa.
Šmýkať sa môže v Banskobystrickom, Trenčianskom, Nitrianskom a Žilinskom kraji, pričom výstraha platí vo štvrtok od 2:00 do 10:00.
Ostražití by mali byť predovšetkým vodiči, no nebezpečenstvo poľadovica predstavuje aj pre ľudí. Šmýkať sa môže kdekoľvek.
Poriadne nasneží asi až koncom januára
Tento týždeň veľa snehu nenapadá, bude však konečne mrznúť. Výraznejšie pocítime chlad cez víkend.
Vo Varšave už sneh majú, napadol až v polovici januára. Na snímke plot škôlky s drevenými figúrkami.
Na Slovensko sa postupne vracia zima, najbližšie dni bude mrznúť.
Očakáva sa aj sneženie, výdatnejšie však až 29. januára a začiatkom februára, vraví meteorológ Peter Jurčovič.
Mráz príde najskôr na sever, prinesie ho arktický vzduch z Poľska. Vo štvrtok bude na juhu cez deň ešte stále nad nulou, niekde až tri stupne. Severnejšie bude mrznúť.
Jurčovič predpokladá, že piatok bude v Bratislave bohatý na zrážky, môže však pršať aj snežiť.
Víkend už bude výrazne chladnejší, na severe bude cez deň od mínus dvoch do mínus šesť stupňov, v nedeľu bude podľa Jurčoviča mrznúť na celom Slovensku.
Ráno má byť mínus osem až mínus štrnásť stupňov, juh bude o niečo teplejší od mínus päť po mínus osem stupňov.
Daniari budú v pohotovosti, priznanie k DPH ešte nepodalo veľa firiem
Dôvod je jednoduchý. Až takmer 160 tis. povinných subjektov z celkového počtu 193 tisíc totiž daňové priznanie k DPH za december stále nepodalo. Urobilo tak iba 35,4 tis. z nich. Finančná správa chce preto uvedenými opatreniami zabezpečiť pre daňovníkov v prípade potreby technickú podporu, keďže jediný spôsob, ako možno daňové priznanie k DPH od začiatku tohto roka podať, je práve elektronicky. "Je to menej ako týždeň a počet subjektov je stále vysoký,“ konštatoval na utorňajšej tlačovej konferencii Imrecze.
Zamestnanci môžu firmu požiadať o zúčtovanie do 15. februára
Ak zamestnanci nepožiadajú svojho zamestnávateľa o ročné zúčtovanie preddavkov na daň do polovice februára, musia podať daňové priznanie sami najneskôr do 31. marca.
Zamestnanci, ktorí v minulom roku poberali iba zdaniteľné príjmy zo závislej činnosti, teda boli iba zamestnaní a nepodnikali, môžu požiadať zamestnávateľa o ročné zúčtovanie preddavkov na daň najneskôr do 15. februára.
Ak tak neurobia, musia podať daňové priznanie typu A sami najneskôr do 31. marca 2014.
"Zamestnanec, ktorý mal v zdaňovacom období 2013 viacerých zamestnávateľov súčasne alebo postupne, môže požiadať o vykonanie ročného zúčtovania posledného zamestnávateľa, u ktorého si uplatňoval nezdaniteľnú časť základu dane na daňovníka,“ informuje finančná správa.
Ak si nezdaniteľnú časť základu dane na daňovníka neuplatňoval u žiadneho zamestnávateľa, môže o ročné zúčtovanie preddavkov požiadať ktoréhokoľvek z nich.
Zamestnanci, ktorí chcú sami podať daňové priznanie, dostanú od zamestnávateľa potvrdenie o zárobku. Zamestnávateľ je povinný za obdobie, za ktoré vyplácal zdaniteľnú mzdu zamestnancovi, ktorý nepožiadal o vykonanie ročného zúčtovania, vystaviť a doručiť mu v termíne do 10. marca 2014 tlačivo Potvrdenie o zdaniteľných príjmoch zo závislej činnosti, o preddavkoch na daň, o daňovom bonuse na vyživované dieťa za zdaňovacie obdobie roka 2013.
Tlačivá daňových priznaní sú zverejnené na portáli finančnej správy.
ANO!!! ALE ZAMESTNANEC KEDY OBDRŹÍ POŠTOU POTVRDENIE O VYPLATENÝCH PRIJÍMOCH??? HA!!! 12.-TEHO, 13-TEHO FEBRUÁRA A MÁ TERMÍN DO 15.-TÉHO POŽIADAŤ, JE THO ŠIKOVNE VYMYSLENÉ!!!
Zamestnanci požiadajte zamestnávateľa o ročné zúčtovanie!
Ak zamestnanec nestihne požiadať zamestnávateľa však o ročné zúčtovanie preddavkov na daň, bude si musieť podať daňové priznanie typu A sám.
Zamestnanec, ktorý poberal v roku 2013 zdaniteľné príjmy len zo závislej činnosti, teda bol len zamestnaný a nepodnikal, môže svojho zamestnávateľa požiadať o ročné zúčtovanie preddavkov na daň.
"Je potrebné, aby tak zamestnanec urobil najneskôr do 15. februára 2014. Ak o to nepožiada, má povinnosť podať daňové priznanie typu A v termíne do 31. marca 2014," upozornila hovorkyňa Finančného riaditeľstva (FR) SR Patrícia Macíková.
Zamestnanec, ktorý mal počas roka 2013 viacerých zamestnávateľov, môže požiadať o vykonanie ročného zúčtovania posledného zamestnávateľa, u ktorého si uplatňoval nezdaniteľnú časť základu dane na daňovníka. Ak si nezdaniteľnú časť základu dane na daňovníka neuplatňoval u žiadneho zamestnávateľa, môže o ročné zúčtovanie preddavkov požiadať ktoréhokoľvek z nich.
"O ročné zúčtovanie preddavkov na daň za rok 2013 môže požiadať aj bývalý zamestnanec svojho bývalého zamestnávateľa, ktorý mu v zdaňovacom období počas roka 2013 vyplácal mzdu," vysvetlila Macíková.
Zamestnanci, ktorí chcú sami podať daňové priznanie, dostanú od zamestnávateľa potvrdenie o zárobku.
"Zamestnávateľ je povinný za obdobie, za ktoré vyplácal zdaniteľnú mzdu zamestnancovi, ktorý nepožiadal o vykonanie ročného zúčtovania, vystaviť a doručiť mu v termíne do 10. marca 2014 tlačivo s názvom Potvrdenie o zdaniteľných príjmoch zo závislej činnosti, o preddavkoch na daň, o daňovom bonuse na vyživované dieťa za zdaňovacie obdobie minulého roka," dodala Macíková. Zároveň upozorňuje občanov, že tlačivá daňových priznaní sú zverejnené aj na internetových stránkach Finančnej správy (FS) SR.
Cez hranice jazdia do Maďarska prázdne kamióny, aby kryli podvody s DPH
komoditami. Dobre organizovaná a prepojená mafia bielych golierov dokáže od štátu ročne vytiahnuť stovky miliónov eur. Na Slovensku sa roky darí podvodom na dani z pridanej hodnoty pri zahraničnom obchode s
Štát ročne na fiktívnych odpočtoch DPH prichádza o vyše dvesto miliónov eur.
Podvody sa robia s cukrom, olejom, obilninami aj farebnými kovmi či stavebninami.
Organizovaný zločin cez spleť desiatok firiem robí fingované obchody medzi nimi.
Pritom len skladujú cukor či múku, prázdne kamióny jazdia cez hranice a posielajú si faktúry.
Potraviny po „exporte“ speňažia za polovičné ceny, čím deformujú trh a sťažujú život výrobcom potravín.
Po mesiacoch podozrení, že pre nadmerné vratky DPH štát príde ročne o stovky miliónov eur, sa objavili presnejšie informácie o tom, ako tieto podvody fungujú.
Nejde len o fiktívny dovoz a viacnásobný vývoz potravín, ale aj surovín či stavebného materiálu.
Len na základe porovnaní dát o dovoze a vývoze možno odhadnúť, že štát takto prichádza minimálne o dvesto miliónov eur ročne.
Zreteľne to vidno v štatistikách obchodu s cukrom. V roku 2012 sa ho napríklad na Slovensku spotrebovalo 160-­tisíc ton, no vyrobilo sa iba 127,5-­tisíca. Doviezlo sa vyše 331-­tisíc ton, vyviezlo však až 605-­tisíc ton.
Kde sa vzalo chýbajúcich tristotisíc ton, teda zhruba desaťtisíc kamiónov? Nikde, vyviezli sa iba na papieri.
Podobne je to so slnečnicou alebo repkou, vyplýva z verejne dostupných štatistík.
V roku 2011 dokonca Slovensko „vyviezlo“ vyše 30­-tisíc ton ryže – viac, ako jej ročne dovezie a spotrebuje. Ak by to bola pravda, muselo by sa jej toľko dopestovať.
Okrádajú nás prázdne kamióny
Živnostníčka na rodičovskej ignorovala zdravotnú poisťovňu, je z nej dlžníčka
To, že ste na rodičovskej dovolenke neznamená, že vám poisťovňa nepošle oznámenie o platení preddavkov.
Na rodičovskej dovolenke za vás platí zdravotné aj sociálne odvody štát. Napriek tomu musíte komunikovať s poisťovňami, aby nepýtali peniaze aj od vás.
Ste na rodičovskej dovolenke a prišlo vám zo zdravotnej poisťovne oznámenie o výške preddavkov? Napriek tomu, že ako matka naplno sa starajúca o dieťa ste poistenkyňou štátu, nemali by ste oznámenie poisťovne ignorovať, ako to spravila Lucia z Bratislavy.
Vlani začiatkom roka Lucii prišlo oznámenie o výške preddavkov. Každý mesiac mala poslať do poisťovne viac ako 53 eur. Lucia to však neurobila, keďže predpokladala, že ako matka na rodičovskej dovolenke je poistenkyňou štátu a teda je oslobodená od platenia odvodov. Poisťovňa ju momentálne vedie ako dlžníčku.
Čo by mala Lucia spraviť? Doplatiť preddavky, ktoré jej poisťovňa pri ročnom zúčtovaní vráti. „Platí, že pokiaľ táto živnostníčka zaplatí preddavky v predpísanej výške za rok 2013 a nedosiahla žiaden príjem, výsledkom ročného zúčtovania zdravotného poistenie bude preplatok,“ vysvetľuje hovorkyňa zdravotnej poisťovne Union Judita Smatanová.
Aj napriek tomu, že nakoniec dostane peniaze späť, zaplatiť musí. Inak by jej poisťovňa narátala aj penále z omeškania.
Mamičkám na rodičovskej dovolenke môže ujsť, že majú povinnosť komunikovať so zdravotnou poisťovňou pri prechode z materskej na rodičovskú dovolenku.
„Povinnosť platenia preddavkov je tu rozdielna. Kým pri materskej dovolenke povinnosť nevzniká, na rodičovskej dovolenke, pokiaľ sú preddavky vyššie ako tri eurá, je povinnosť ich odvádzať,“ konštatuje Smatanová.
Matka – živnostníčka môže však požiadať zdravotnú poisťovňu o zníženie preddavkov na nulu po dobu rodičovskej dovolenky. „Pričom prípadný nedoplatok, v závislosti od výšky prípadného dosiahnutého príjmu, doplatí v rámci ročného zúčtovania,“ dodáva Smatanová.
Musíte žiadať
Matky – živnostníčky okrem zdravotnej poisťovne musia komunikovať aj so Sociálnou poisťovňou. Ak totiž prechádzajú z materskej na rodičovskú dovolenku, musia poslať Sociálnej poisťovni oznámenie o prerušení poistenia.
„Ak živnostníčke vznikne nárok na rodičovský príspevok, počas ktorého nebude vykonávať zárobkovú činnosť a bude sa riadne starať o dieťa, naďalej nebude mať povinnosť platiť poistné. Pôjde však už o prerušenie poistenia. Je potrebné doručiť Sociálnej poisťovni Registračný list fyzickej osoby – prerušenie z dôvodu poberania rodičovského príspevku,“ vysvetľuje hovorca Sociálnej poisťovne Peter Višváder.
K tomuto musí ešte priložiť rukou napísané vyhlásenie, že počas tohto obdobia nevykonáva zárobkovú činnosť a tiež fotokópiu potvrdenia o poberaní rodičovského príspevku z úradu práce. Toto všetko musí doručiť Sociálnej poisťovni do ôsmich dní od začatia poberania rodičovského príspevku.
Ak ale chcete, aby za vás poistné na dôchodkové poistenie platil štát, musíte sa tiež prihlásiť na dôchodkové poistenie „z dôvodu riadnej starostlivosti o dieťa“.
Obchodníci s papiermi
Na nezrovnalosti v dovoze a vývoze polícia roky nereagovala, hoci v zahraničí vyšetrujú aj naše firmy.
Najmä popri hraniciach s Maďarskom sú desiatky skladov, baliarní a dopravných firiem, ktoré žijú z účtovne vytváraných dovozov a vývozov.
Ich podnikanie vynáša len tak, že inkasujú nadmerné odpočty DPH. Najzaujímavejšími komoditami sú podľa finančnej správy cukor, olej, slnečnica, repka či kukurica.
Okrem nich aj stavebná oceľ, drevo či kamenivo, pribudlo k nim aj víno a mlieko. Zaberá hlavne cena.
Podvodníci sa dokážu rýchlo preorientovať z cukru na olej, slnečnicu či ryžu. Šéf daňovej a colnej sekcie finančnej správy Daniel Čech priznáva, že ide minimálne o stredoeurópsky prepojený organizovaný zločin.
Stratený dlžník
Vtip je v tom, že tovar zvyčajne neopustí sklady, kde môže ležať roky.
Prázdne kamióny, čo jazdia od dodávateľa k odberateľovi, vytvárajú zdanie „obchodovania“, pri daňovej kontrole potom predložia výpis platieb za mýto.
Účtovne tovar cestuje, posúva sa od firmy k firme. V neprehľadnej húštine sa stratí DPH, ktorá mala byť zaplatená na tej či onej strane hraníc, zvyčajne pri dovoze.
Zvyčajne firma, ktorá ju má zaplatiť, zmizne. Keď príde daňová kontrola, už po nej neostane ani stopa, prípadne iba sídlo v záhradnej chatke a konateľ – biely kôň, často bezdomovec.
Nekúp to...
Tovar tak môže roky ležať v sklade. „Stalo sa nám, že sme pri kontrole objavili tri­-štyri roky starý cukor,“ hovorí Čech.
Po viacnásobnom vývoze a inkasovaní „vrátenej“, hoci nikdy nezaplatenej dane stačí tovar predať aj za polovičnú cenu a zisk je vysoký.
Lacný cukor, olej, múka či mäso pritiahnu ľudí do obchodov, pôvod tovaru ich nezaujíma. Ani to, že je lacný preto, že často pochádza práve z daňových podvodov.
Podvody sa presúvajú medzi štátmi. Keď Maďarsko pritvrdilo boj proti karuselom, posunuli sa na Slovensko.
Teraz smerujú do Česka. Mafia má dokonalé technické vybavenie, dobrých právnikov, ovláda účtovné triky a využíva kontakty na daňových úradoch, v politike a justícii.
Boj s nadmernými vratkami DPH neznamená, že štát chce dostať z ľudí ďalšie peniaze. Naopak, chce ušetriť veľké sumy, ktoré dnes vypláca podvodníkom.
Fiktívne obchody riešia tiež Maďari, kráľ cukru má sídlo aj u nás
Firmy prepojené s malou baliarňou cukru od nás vyšetrujú pre podvody v Maďarsku.
Potraviny po „exporte“ speňažia za polovičné ceny, čím deformujú trh.
S cezhraničnými fiktívnymi obchodmi so surovinami majú problém aj v Maďarsku.
Ročne krajine cez ne uniká na DPH asi miliarda eur, tento odhad americkej firmy Bunge zverejnila agentúra Reuters.
Rukami podvodníkov má prejsť 80 až 90 percent cukru v maďarských obchodoch.
Dlhy a podvody
Spravodajský web index.hu píše o spoločnosti Sovereign Slovakia z Okoče pri Veľkom Mederi.
Táto malá baliareň cukru sa cez svoju maďarskú pobočku stala dodávateľom obchodných reťazcov Tesco, Lidl alebo Penny v Maďarsku.
Okolo firmy Sovereign Slovakia sa však vinie spleť prepojených firiem, väčšina dlhuje štátu alebo ich vyšetrujú pre podvody.
Sovereign je však aj štedrým sponzorom jachtárskeho či motorkárskeho tímu alebo hudobnej skupiny.
Miklós Jenei z portálu index.hu sa pýta, ako je možné, že cukor je po rozvoze medzi krajinami lacnejší ako z továrne.
Nemožno podľa neho nájsť cukrovar, ktorý ho aj so zľavou dodá vo veľkobalení lacnejšie ako 60 eurocentov za kilo bez DPH. K cene treba pripočítať aj dopravu, prebalenie, administratívu a zisk obchodníka.
Sídlo na Seychelách
Sovereign je známou značkou lacného cukru i na Slovensku. Vlastník okočskej firmy je Majorbiz, Inc. so sídlom na Seychelách.
Na internetovej stránke možno nájsť len maďarský text a výpočet aktivít s obrázkami. Na zverejnené kontakty sa nedá dovolať.
Článok z index.hu spomína ako skutočného majiteľa siete Sovereign Jenő Rujpa. Má u nás firmu Sovereign Brand Food Distribution, sídli na rovnakej adrese ako Sovereign Slovakia.
Je aj konateľom bratislavskej firmy Blue Investment. V októbri na poste vystriedal Ilonu Aghovú, konateľku okočskej baliarne.
Špekulanti s DPH znižujú ceny, výrobcovia sa sťažujú
Obchody tvrdia, že si dodávateľov preverujú alebo berú tovar len od rokmi overených firiem.
Slovenskí potravinári sa sťažujú na nečestné obchodovanie špekulantov, ale aj na niektoré obchodné reťazce, ktoré od nich nakupujú za nereálne ceny.
„Podporujú tým podvody. Malo by im byť niečo podozrivé na tom, keď kupujú pod obvyklú cenu,“ tvrdí Dušan Janíček, predseda predstavenstva Slovenského cukrovarníckeho spolku.
Hovorca Slovenskej poľnohospodárskej a potravinárskej komory Stanislav Nemec vraví, že na podvody s komoditami roky upozorňujú vlády.
Tlak na cenu je citeľný
Obchodovanie veľkých množstiev za nízku cenu trh deformuje, tlačí ceny dolu, nedá sa tomu konkurovať. V minulosti aj preto výrobca tukov Palma­Tumys prestal v Bratislave lisovať olej.
Pre seredský cukrovar rakúskeho koncernu Agrana zatiaľ nie je tlak na znižovanie cien likvidačný, tvrdí Janíček, ktorý je jeho riaditeľom. „No prejavil sa zhoršením našej vlaňajšej bilancie,“ vraví.
Člen predstavenstva spoločnosti Tesco Stores Michal Dyttert hovorí, že si dodávateľov preverujú. Vlani napríklad prerušili spoluprácu s dodávateľom cukru Sovereign z Okoče.
Dôvodom podľa Dytterta neboli podvody, ale kvalita tovaru a služieb. Hovorca reťazca Kaufland Martin Gärtner tvrdí, že ani nemajú čo preverovať, pretože berú tovar len od dlhodobo overených dodávateľov.
„Ak bolo niečo nezvyklo lacné, nešli sme do toho,“ dodal. Finančná správa sa na Kaufland ani Tesco zatiaľ pri objasňovaní podvodov neobrátila.
Skontrolujú si to v počítači
Zbraňou finančnej správy v boji proti podvodom je podľa generálneho riaditeľa colnej a daňovej sekcie Daniela Čecha elektronický kontrolný výkaz DPH.
„Ak firma A, ktorá má zaplatiť DPH, nemá v poriadku doklady, môžeme vďaka nemu dohľadať, komu tovar na papieri predala a kto chce požiadať o vrátenie DPH, rozpletieme tak celý reťazec,“ vraví.
Dohľadávanie a dokazovanie podvodov bolo podľa neho doteraz náročné. Pri sofistikovanom podvode so 70 firmami museli nasadiť stovky kontrolórov.
Finančná správa sa zameriava na typické komodity pre podvody na DPH i na typické krajiny. Nedávno tak odhalila schému fiktívneho dovozu vína z Moravy.
Podvodníci vďaka nej za tri roky obrali štát o 1,3 milióna eur.
Banky koncom januára odstavia niektoré služby, prechádzajú na nový systém
Banky pre plánované odstávky odporúčajú klientom, aby koncom tohto mesiaca zadávali menej inkasných platieb.
Viaceré banky na Slovensku pre prechod na nový platobný systém SEPA plánujú koncom januára tohto roka odstávky niektorých svojich služieb.
Banky na to klientov upozorňujú na svojich internetových stránkach, taktiež im odporúčajú koncom mesiaca minimalizovať zadávanie nových inkasných platieb.
OTP Banka plánuje odstaviť internetbanking od 31. januára do 2. februára. Odstávku internetbankingu plánuje aj Sberbank Slovensko.
"Z dôvodu prechodu na SEPA inkasá plánujeme technickú odstávku internetbankingu v dňoch od 1. februára do 2. februára. Klienti budú o tom opätovne informovaní aj prostredníctvom elektronického bankovníctva," priblížila hovorkyňa banky Ľubomíra Chmelová.
Koncom januára bude odstávky niektorých služieb robiť aj VÚB banka, UniCredit Bank, Prima banka aj Tatra banka. Migráciu na štandardy SEPA bude napríklad VÚB banka robiť počas víkendu od neskorého večera dňa 31. januára do 2. februára.
"Počas plánovanej odstávky nebudú fungovať služby internetbankingu ani pobočky. Klienti môžu použiť platobné karty na platby v obchodoch a tiež na výber z bankomatov. Všetky služby banky budú podľa plánu funkčné opäť od pondelka 3. februára," hovorí zástupkyňa generálneho riaditeľa VÚB banky Elena Kohútiková.
Hovorkyňa UniCredit Bank zase informovala, že počas odstávky elektronických kanálov nebudú môcť ich klienti využívať elektronické bankovníctvo, realizovať bezhotovostné prevody a hotovostné operácie vrátane zmenárenských operácií.
"Bude však možné predložiť platobný príkaz na pobočke banky, ktorý bude spracovaný po ukončení odstávky, a to nasledujúci pondelok 3. februára. Bankomaty a platobné karty budú plne funkčné," upozornila Ďuďáková.
Tatra banka druhú fázu projektu SEPA bude tiež implementovať od piatka 31. januára do nedele 2. februára. Pre klientov tak budú nedostupné služby internetbankingu, či mobilná aplikácia banky.
"Zároveň od 29. januára do 31. januára 2014 nebude možné zadávať, meniť a rušiť súhlasy s inkasom. Služby ako výbery z bankomatov, či platby kartou budú naďalej plne funkčné. Služba b-mail môže zaznamenať krátkodobé výpadky. Správy, ktoré počas výpadku neprídu, budú následne doposielané," uviedla hovorkyňa banky Marína Masárová.
Banky pre plánované odstávky preto odporúčajú klientom, aby koncom tohto mesiaca zadávali menej inkasných platieb.
"Z dôvodu plynulého prechodu zo súčasných povolení na inkaso na povolenia inkás SEPA odporúčame do 2. februára 2014 minimalizovať zadávanie nových povolení na inkasá a ak je to možné, nemeniť tie súčasné," dodáva hovorkyňa Poštovej banky Naďa Urbanová.
Vladimír Petrík, vedúci odboru miestnych daní a poplatkov MÚ Nitra
Obyčajné telefóny prestávajú ľudia kupovať
Klasické telefóny bez operačného systému odchádzajú do histórie. V čoraz väčšej miere ich totiž vytláčajú mobily, ktoré majú operačný systém a možno ich doplniť o rôzne aplikácie.
Ľudia vďaka nim môžu napríklad surfovať po internete, ale aj posielať zadarmo krátke správy či telefonovať. Podľa predpovede spoločnosti Deloitteu čaro smartfónov už objavujú aj starší ľudia. „Starší ľudia s vekom nad 55 rokov doteraz smartfóny kupovali relatívne málo. V tomto roku však očakávame, že práve medzi takýmito používateľmi bude predajnosť týchto zariadení stúpať najviac,“ predpovedá analytik Deloitte Peter Horovčák.
Rast popularity smartfónov dokazuje aj počet bezplatne odoslaných správ. Kým totiž vlani ľudia na celej Zemi odoslali päťdesiat miliárd správ cez internet, klasických SMS poslali 21 miliárd. Zisky mobilných operátorov na posielaní SMS už majú podľa Horovčáka svoj vrchol za sebou, ľudia totiž čoraz viac uprednostňujú práve komunikáciu po internete. „Na druhej strane však esemesky asi nikdy úplne nevymiznú, pretože nie každý má nainštalovaný špeciálny program, ktorý internetovú komunikáciu používa,“ podotýka analytik.
V aktuálnom roku má rásť aj počet rôznych doplnkových zariadení. Patria medzi ne napríklad špeciálne hodinky, ktoré možno využiť na telefonovanie či esemeskovanie. Práve ich relatívne vysoká cena, v prepočte okolo 150 eur, však zatiaľ masívny záujem brzdí, a tak by si v aktuálnom roku malo takéto zariadenie na celom svete kúpiť „len“ asi dva milióny ľudí. Dvojnásobný počet používateľov si podľa analytikov kúpi náramky, ktoré monitorujú napríklad tep ľudí a zaznamenávajú vzdialenosť, ktorú prešli pri behu.
„Okrem športovcov si ich kupujú väčšinou ľudia, ktorí chcú cvičiť a myslia si, že toto predsavzatie začnú napĺňať práve vďaka náramku,“ myslí si analytik Rado Benčík. Priemerná cena v prepočte okolo stodvadsať eur je zatiaľ vysoká, prognózy však hovoria že s rastom popularity bude cena klesať.
Naopak, popularita inteligentných televízorov, ktoré možno pripojiť na internet a využívať ich napríklad aj na surfovanie po webe, však podľa Deloitteu už nerastie tak ako v minulosti. Vlani sa síce v porovnaní s rokom 2007 predal dvojnásobok takýchto zariadení, napriek tomu však Benčík očakáva zmenšenie rastu a stabilizáciu predajnosti.
Ekonomika šliape nad očakávania
Silný záver roka v priemysle dáva predpoklady na to, že slovenská ekonomika bude v tomto roku rásť rýchlejšie, ako sa predpokladalo.
Ku koncu minulého roku štát takisto zlepšil výber dane z pridanej hodnoty. Analytici to pripisujú opatreniam na boj s daňovými únikmi. Vláde to dáva priestor povoliť opraty škrtov a úspor. Zároveň by v tomto roku mohla v rozpočte zaplátať prípadné výpadky z horšieho hospodárenia obcí či zdravotníctva. Práve tieto oblasti považujú ekonómovia za najväčšie riziko tohtoročného štátneho rozpočtu.
„Vývoj ekonomiky bude priaznivejší, ako sme predpokladali v našej septembrovej prognóze. Na podrobnosti si musíme počkať do zverejnenia oficiálnej makroekonomickej prognózy o dva týždne,“ odkázal v pondelok šéf Inštitútu finančnej politiky Martin Filko. Je možné, že vlaňajší rast ekonomiky bude okolo percenta, kým prognóza bola 0,8 percenta. Podobne aj rast hospodárstva pre rok 2014 pôjde zrejme výraznejšie nad 2 percentá, kým plán bol 2,2 percenta.
Rezort financií tvrdí, že lepšie čísla výberu daní a priemyslu pomôžu dosiahnuť zníženie vlaňajšieho deficitu pod Bruselom stanovenú trojpercentnú hranicu. „Nižší deficit napomáha k realistickejšiemu splneniu cieľa aj na rok 2014, čo znamená verejný dlh pod hranicou 57 percent hrubého domáceho produktu,“ tvrdí poradca ministra financií Radko Kuruc. Zatiaľ na celkové zhodnotenie roka 2013 nie sú známe výsledky hospodárenia samospráv, ako aj daňové priznania za vlaňajšok.
Ekonomike pomáha priemysel
To, či Slovensko dodržalo Bruselom stanovenú trojpercentnú hranicu deficitu verejných financií za rok 2013, povie európsky štatistický úrad Eurostat až v apríli 2014. Nateraz sa štát môže oprieť o zlepšenie vývoja európskych ekonomík, čím si polepšili najmä naši výrobcovia pôsobiaci v priemysle. Tí mali koncom roka vyššie tržby ako pred rokom. Dvojciferný nárast tržieb si pripísali strojári, producenti elektrických zariadení, ale aj automobilky. Práve tie sú tradičným ťahúňom slovenskej ekonomiky, preto je novembrový rast ich tržieb o 16 percent dobrou správou.
„Pozitívom zvyšovania dynamiky rastu priemyselnej produkcie je aj postupne klesajúci počet odvetví, ktoré sa nachádzajú v červenom pásme,“ hodnotí analytik Tatra banky Boris Fojtík.
Faktúry za účet z kupónky nájdu ďalších adresátov
Desaťtisíce ľudí sa prvý raz dozvedia o svojich záväzkoch. Najmä kvôli nim sa nedávno zmenil zákon. Na to, aby nemuseli nič platiť, je však už neskoro.
Ak sa akcií zbavíte v tomto roku, neplaťte faktúru za rok 2013.
Takmer 340-tisíc ľudí na Slovensku v najbližších dňoch objaví v poštovej schránke faktúru za vedenie účtu v Centrálnom depozitári cenných papierov. Niektorých to iste prekvapí – o svojich záväzkoch sa dozvedia až teraz.
Depozitár sa pozrel na faktúry, ktoré sa mu v minulosti vrátili ako nedoručiteľné, a na základe údajov z centrálnej evidencie obyvateľstva aktualizoval korešpondenčné adresy klientov.
„Mali sme históriu nedoručených faktúr, takže sme vedeli vyselektovať tie, ktoré sú opakovane nedoručené,“ hovorí šéf spoločnosti Martin Wiedermann. „Môžem potvrdiť, že sú to desaťtisíce ľudí.“
Centrálny depozitár cenných papierov aktualizoval korešpondenčné adresy klientov. Teraz posiela faktúry za vedenie účtu v roku 2013.
Jednou z príloh faktúry je rekapitulácia záväzkov majiteľa účtu za roky 2008 - 2013.
Kto sa zbaví bezcenných papierov v tomto roku, nie je oslobodený od poplatkov za rok 2011.
Vedenie depozitára pripúšťa, že nevymôže všetky pohľadávky.
Najmä kvôli tejto časti obyvateľstva sa nedávno zmenil zákon. Možnosť darovať akcie Fondu národného majetku sa predĺžila o jeden rok – do 31. decembra 2014. Na to, aby niekdajší akcionári nemuseli nič platiť, je však už neskoro.
Platí sa za rok 2011
Fond národného majetku podľa zákona uhradí poplatky za rok prevodu akcií a za dva predchádzajúce roky. Problém je, že väčšina účtov je spoplatnená od roku 2011.
„Občan, ktorý prevedie cenné papiere až v roku 2014, musí zaplatiť faktúru za rok 2011,“ informuje hovorkyňa fondu Miriam Žiaková. Ide najmenej o 9,60 eura – v závislosti od nominálnej hodnoty akcií na účte.
Kto sa ako-­tak v tejto oblasti orientuje, absolvoval všetko potrebné ešte koncom minulého roka. Ostatní majitelia účtov budú mať možnosť zorientovať sa, keď otvoria obálku s emblémom depozitára.
Staré záväzky sa pripomenú
„Dostanú nielen aktuálnu faktúru (za rok 2013), ale aj informáciu o svojich záväzkoch k centrálnemu depozitáru,“ tvrdí Wiedermann. Pokiaľ ide o termín splatnosti starých záväzkov, odporúča poponáhľať sa. „Bolo by dobré, aby to urobili čo najskôr.“
Spoločnosť, ktorej jediným akcionárom je štát, je zo zákona povinná vymáhať svoje pohľadávky. Jej vedenie preto nemá veľa možností.
„S najväčšou pravdepodobnosťou sa to skončí tak, že nezaplatené faktúry budú pre nás nevymožiteľné pohľadávky,“ pripúšťa šéf depozitára.
Možnosť vyhnúť sa nezmyselným poplatkom za administratívne pozostatky kupónovej privatizácie trvá už viac ako štyri roky.
Výraznejší rast priemyslu očakávajú ekonómovia v druhej polovici tohto roka, keď sa premietnu do reálnej výroby lepšie čísla rastu nemeckého hospodárstva. Nemecký priemysel, ktorý je ťahúňom nielen domácej, ale aj európskej ekonomiky, si totiž od minulého roku drží silné tempo zotavovania.
„Do Nemecka smeruje pätina slovenského vývozu. Viac ako polovica slovenského vývozu smeruje do eurozóny, pre ktorú je Nemecko hospodárskou lokomotívou. Viac ako štvrtina slovenských zamestnaných pôsobí v priemysle, ktorý je závislý od vývoja exportu,“ hovorí analytik Sberbank Vladimír Vaňo.
Vláde pomáha v tomto roku aj vlaňajší lepší výber daní. Štátu sa podarilo za minulý rok vybrať na dani z pridanej hodnoty medziročne o viac ako 430 miliónov eur. Rezort financií to pripisuje opatreniam na boj s daňovými únikmi. „Určite to malo výrazný vplyv. Vláda ľuďom ukázala, že ide tvrdo proti daňovým podvodníkom,“ potvrdil ekonóm SAV Vladimír Baláž.
Štát od roku 2012 zaviedol viacero zmien v tejto oblasti. V tomto roku Kažimírov rezort vytvoril v rozpočte až štvrťmiliardovú rezervu, do ktorej by mali pritiecť peniaze práve z opatrení na boj s daňovými únikmi. Veľa si sľubuje od zavedenia kontrolného elektronického výkazu DPH, ktorý od nového roku musí podávať mesačne každý platiteľ dane z pridanej hodnoty. Výber daní sa zlepšil aj pre zavedenie bločkovej lotérie.
Zlepšil sa výber daní
Tým, že sa štátu darilo vlani lepšie odhaľovať daňové podvody, pomohlo to v konečnom dôsledku aj minuloročnému deficitu. Ten bol o miliardu nižší, ako si vláda naplánovala. Ešte v rozpočte na rok 2013 očakávala schodoch na úrovni približne troch miliárd eur. Okrem vyšších daňových príjmoch štát takisto vlani výraznejšie podliezol naplánované výdavky, ktoré vyčerpal len na 87 percent. Môže za to lacnejšie financovanie slovenského dlhu, keďže sme v minulom roku boli svedkami toho, že si štát požičiaval na trhoch rekordne lacno. Štátu „pomohlo“ aj slabšie čerpanie eurofondov. Spolufinancovanie projektov z európskych peňazí pokleslo oproti plánom približne o 40 percent.
„Z pohľadu zahraničných investorov a podnikateľov to znamená, že krajina má stabilné ekonomické prostredie. Preto by sme mohli prilákať investície nielen do štátnych dlhopisov, ale aj do reálnej ekonomiky. Takisto tzv. riziková prirážka by sa mala znížiť, keďže Slovensko je menej rizikovou krajinou,“ hovorí Karol Piovarcsy, riaditeľ Saxo Bank v Prahe.
Do konca minulého roka podpísalo zmluvu o bezodplatnom prevode čosi vyše 417-tisíc osôb.
Administratívna šikana
Centrálny depozitár cenných papierov postupne spoplatnil takmer všetky majetkové účty v evidencii. Väčšinou ide iba o administratívny pozostatok prvej vlny kupónovej privatizácie: mnohé spoločnosti, ktoré cenné papiere vydali, zanikli bez právneho nástupcu, ďalšie sú v konkurze alebo v likvidácii.
Je len jedna možnosť, ako sa vyhnúť nezmyselným poplatkom za roky 2012, 2013 a 2014: prevod akcií na Fond národného majetku v lehote stanovenej zákonom.
Predchádzajúca lehota bola obmedzená posledným dňom minulého roka. Narýchlo prijatá novela zákona o podmienkach prevodu majetku štátu na iné osoby, ktorá začala účinkovať len deň predtým, hovorí, že akcie možno „bezodplatne ponúknuť“ najneskôr do 31. decembra 2014.
Účinok prevodu
Fond prevezme záväzky majiteľa účtu za rok prevodu a za dva predchádzajúce roky. Neuhradené faktúry zaplatí, už uhradené poplatky vráti.
Centrálny depozitár si raz ročne účtuje poplatok za vedenie účtu v predchádzajúcom roku. Cena je 0,045 percenta z objemu cenných papierov, minimálne však 12 eur (desať eur plus DPH).
Mnohí dôchodcovia si prácou zvyšujú penziu
Priemerný dôchodok slovenského penzistu je 390 eur. Aj to je zrejme jeden z dôvodov, prečo si viac ako stotisíc penzistov k dôchodku privyrába prácou. Ak v zamestnaní skončia, môžu žiadať o zvýšenie penzie.
„Človek, ktorý bol dôchodkovo poistený po splnení podmienok nároku na starobný dôchodok a poberal tento dôchodok, má možnosť požiadať o zvýšenie starobného dôchodku až po zániku dôchodkového poistenia, teda po ukončení práce,“ hovorí riaditeľ komunikačného oddelenia Sociálnej poisťovne Peter Višváder. Napríklad ak penzista bude pracovať od 1. januára do 13. marca 2014, o zvýšenie svojho dôchodku môže požiadať najskôr od 14. marca 2014. Zvýšenie mu bude patriť za obdobie od 1. januára do 13. marca 2014.
O zvýšenie však môže žiadať počas kalendárneho roka len raz. Ak niekto bude pracovať napríklad do konca marca, môže v apríli podať žiadosť o prepočítanie dôchodku. Ak sa v máji opäť zamestná, a bude pracovať napríklad do konca novembra, nebude môcť v decembri podať novú žiadosť. Bude tak môcť urobiť až v januári budúceho roku.
Penzisti môžu o vyšší dôchodok požiadať aj keď menia zamestnávateľa. Ak bude niekto pracovať do konca marca v jednej firme a od 1. apríla nastúpi do novej, môže požiadať o zvýšenie dôchodku. Jeho pôvodné dôchodkové poistenie totiž ku koncu marca zanikne.
„O zvýšenie sumy starobného dôchodku treba písomne požiadať a žiadosť adresovať ústrediu Sociálnej poisťovne. Žiadosť musí obsahovať identifikačné údaje osoby, ktorá ju podáva (meno, priezvisko, adresu a číslo, pod akým sa vypláca dôchodková dávka), dátum a podpis. Treba aj uviesť odkedy a za aké obdobie poistenia žiada zvýšiť sumu starobného dôchodku,“ informuje Višváder.
Kedy môžem požiadať o zvýšenie penzie?
Pol roka som bola poberateľkou predčasného dôchodku, ktorý som mala zrušený, keďže som bola v trvalom pracovnom pomere. Od decembra 2012 som poberateľkou starobného dôchodku a naďalej som v trvalom pracovnom pomere bez prerušenia.
Na to, aby mi bola upravená výška dôchodku, som v minulom roku musela písomne požiadať o úpravu výšky dôchodku. Chcela by som vedieť, či mám nárok aj tento rok na takú úpravu – odpracovala som celý rok 2013 – aj napriek tomu, že som v trvalom pracovnom pomere naďalej, ak áno, mám o to zase požiadať ja písomnou formou? Anna Kováčová
Suma starobného dôchodku, na ktorý vám vznikol nárok dovŕšením dôchodkového veku, sa zvýšila 0,5 % za každých začatých 30 dní, počas ktorých sa predčasný starobný dôchodok nevyplácal.
Nové určenie sumy dôchodku v tomto prípade nie je viazané na skončenie pracovného pomeru, ale na dovŕšenie dôchodkového veku.
O zvýšenie dôchodku za odpracovaný rok 2013 môžete požiadať až po skončení zamestnania. Stačí zaslať neformálnu žiadosť priamo Sociálnej poisťovni – ústredie, Ul. 29 augusta 8–10, 813 630 Bratislava.
Odpovedal: Peter Višváder, riaditeľ komunikačného odboru Sociálnej poisťovne
V čom majú uložené peniaze bohatí Európania
Boháči majú priemerne pätinu svojho majetku v nehnuteľnostiach. Nie však v Európe, kde tento druh investície zaberá až jednu tretinu majetku superboháčov.
Nedávne prieskumy Wealth – X a Savills ukázali, že 31 percent z celkových aktív držaných bohatými Európanmi sú v nehnuteľnostiach. Týmto pomerom sú výnimoční, veď napríklad Američania sa do pozemkov, budov a stavieb nijak nehrnú. Z tých šťastlivcov, ktorých majetok v zámorí presahuje 30 miliónov dolárov, investuje do nehnuteľnosti len 7 percent.
osoby UHNW
Ich celkový majetok (miliárd dolárov)
Z toho podiel v nehnuteľnostiach
Majetok v nehnuteľnostiach (miliárd dolárov)
Vo svete žije momentálne takmer 200 tisíc superboháčov s UHNW (Ultra High Net Worth – extra veľký majetok). Ich celkové aktíva vo výške takmer jednej pätiny (19 percent ) sú investované do nehnuteľností. Savills odhaduje, že celosvetový trh s nehnuteľnosťami dosahuje hodnotu okolo 180 miliárd dolárov, z čoho asi 72 % tvoria nehnuteľnosti na rezidenčné bývanie. Z toho asi tri percentá sú vo vlastníctve najbohatšej vrstvy, v priemere má každý nehnuteľnosť za 26,5 milióna dolárov.
Všetko nasvedčuje tomu, že nehnuteľnosť v správnej lokalite bude aj naďalej dobrou investíciou. Bohatá vrstva rastie nielen do počtu, ale aj do veľkosti majetku. Takže stále viac a viac budú ochotní zaplatiť, povedzme za výhľad na Central Park z podkrovného bytu v New Yorku. Podľa predpovedí Wealth – X porastie majetok superboháčov do roku 2018 o 22 percent. Z nich okrem Európanov s nadšením kupujú nehnuteľnosti predovšetkým Aziati. Je zaujímavé, že zatiaľ čo 99 percent bohatých Američanov si kúpilo novú (novšiu) nehnuteľnosť v USA, len 66 % boháčov z Latinskej Ameriky a iba 44 percent Afričanov sa rozhodlo investovať do nehnuteľnosti vo svojej vlasti. To len potvrdzuje skutočnosť, že bohatí sa snažia orientovať smerom na bezpečné, či aspoň tak vnímané krajiny.
V prípade, že poistenec podá žiadosť o zvýšenie penzie, ale neprestane pracovať, žiadosť bude zamietnutá.
Ak je poberateľ starobného dôchodku aj dôchodkovo poistený, tak suma starobného dôchodku odo dňa nasledujúceho po zániku dôchodkového
poistenia sa určí tak, že k sume starobného dôchodku vyplácaného ku dňu zániku dôchodkového poistenia sa vypočíta suma určená ako súčin súčtu jednej polovice osobných mzdových bodov získaných za obdobie dôchodkového poistenia počas poberania starobného dôchodku a aktuálnej dôchodkovej hodnoty platnej ku dňu nasledujúcemu po zániku dôchodkového poistenia. Čiže za každý odpracovaný rok sa vypočíta osobný mzdový bod, tieto body sa zrátajú, vydelia sa dvomi a vynásobia sa aktuálnou dôchodkovou hodnotou platnou ku dňu nasledujúcemu po zániku dôchodkového poistenia.
Ak poberateľ starobného dôchodku bol dôchodkovo poistený po vzniku nároku na starobný dôchodok, a v určitom období penziu nepoberal, tak sa vypočíta súčet osobných mzdových bodov za obdobie dôchodkového poistenia po vzniku nároku bez poberania dôchodku a aktuálnej dôchodkovej hodnoty platnej ku dňu nasledujúcemu po zániku dôchodkového poistenia. Takto určená suma penzie sa ešte zvýši o 0,5 % za každých 30 dní obdobia dôchodkového poistenia získaných bez poberania dôchodku. Do počtu odpracovaných dní sa nezapočítavajú tie, za ktoré sa neplatí poistné na dôchodkové poistenie, napríklad počas poberania nemocenského.
„Poistenec, ktorý poberá predčasný dôchodok, nemôže pracovať ako zamestnanec, samostatne zárobkovo činná osoba alebo ak sa stane osobou s odvodovou úľavou. Ak sa zamestná, výplata predčasného dôchodku zanikne od najbližšieho výplatného termínu dôchodku. Nárok na výplatu opäť vznikne odo dňa nasledujúceho po zániku dôchodkového poistenia, resp. dovŕšením dôchodkového veku,“ vysvetľuje Višváder. „Ak pracovať prestane, môže písomne požiadať o uvoľnenie výplaty dôchodku. Ak predčasný penzista dovŕši dôchodkový vek, taktiež písomne žiada o uvoľnenie výplaty penzie a zároveň o nové určenie sumy dôchodku. O zvýšenie starobného dôchodku však môže požiadať, až keď prestane pracovať.“
Ako ďalej dodal, pracujúci penzisti majú aj svoje povinnosti. Musia do ôsmich dní oznámiť Sociálnej poisťovni každú jednu zmenu, ktorá rozhoduje o trvaní nároku na dávku, na zánik nároku na dávku, na jej výplatu a sumu. Zároveň majú povinnosť oznámiť zmenu mena a priezviska a zmenu adresy, na ktorej sa zdržiavajú.
Pokiaľ ide o platenie odvodov, v prípade pracujúcich dôchodcov je dôležité, aký dôchodok poberajú, resp. majú priznaný, a akú formu pracovnej činnosti vykonávajú.
Ak osoba, ktorá má priznaný starobný dôchodok, pracuje na riadnu pracovnú zmluvu, platí poistné na nemocenské poistenie a starobné poistenie a jej zamestnávateľ za ňu platí poistné na nemocenské poistenie, starobné poistenie a poistné do rezervného fondu solidarity, poistné na úrazové poistenie a poistné na garančné poistenie (takáto osoba ani jej zamestnávateľ neplatia teda poistné na invalidné poistenie a na poistenie v nezamestnanosti).
„Ak dôchodca pracuje na dohodu, platí poistné len na starobné poistenie a zamestnávateľ zaňho platí poistné na starobné poistenie a poistné do rezervného fondu solidarity, poistné na úrazové poistenie a poistné na garančné poistenie. Neplatí sa teda poistné na nemocenské poistenie, na invalidné poistenie a na poistenie v nezamestnanosti,“ priblížil Višváder.
Pri človeku, ktorý má priznaný predčasný dôchodok, je platenie poistného rovnaké v prípade riadnej pracovnej zmluvy (výplatu dôchodku má v tom čase pozastavenú) aj práce na dohodu. V oboch prípadoch platí poistné na nemocenské a starobné poistenie a jeho zamestnávateľ za neho platí poistné na nemocenské, starobné poistenie a poistné do rezervného fondu solidarity, poistné na úrazové a na garančné poistenie, neplatí sa poistné na invalidné poistenie a na poistenie v nezamestnanosti.
Ak je dôchodca živnostník a vznikne mu povinné poistenie, platí poistné na nemocenské, starobné poistenie a poistné do rezervného fondu solidarity, oproti ostatným živnostníkom neplatí poistné na invalidné poistenie.
Náklady na marcové prezidentské voľby budú približne 10,78 milióna eur. Ministerstvo vnútra má na zabezpečenie volieb vyčlenených 9,74 milióna eur, Štatistický úrad SR má k dispozícii 1,04 milióna eur. Táto suma zahŕňa aj výdavky spojené s prípadným druhým kolom voľby. Vyplýva to z dokumentu o zabezpečení voľby prezidenta, ktorý prerokovala vláda.
Ministerstvo vnútra použije financie najmä na náhrady mzdy členom volebných komisií a odmien členom a zapisovateľom okrskových volebných komisií. Z peňazí sa tiež zaplatí tlač hlasovacích lístkov a ďalších tlačív a volebných materiálov, ako aj vybavenie volebných miestností. Štatistický úrad zafinancuje spracovanie výsledkov voľby. Kabinet dnes schválil tiež harmonogram, ktorý obsahuje úlohy pre ústredné orgány štátnej správy, okresné úrady a obce aj s termínmi a lehotami.
O post hlavy štátu sa chce v marcových prezidentských voľbách uchádzať 15 kandidátov, čo je rekordný počet. Návrh na svoju kandidatúru na prezidenta Slovenskej republiky podal Peter Osuský, Robert Fico, Pavol Hrušovský, Jozef Behýl, Andrej Kiska, Ján Čarnogurský, Milan Kňažko, Radoslav Procházka, Gyula Bárdos, Viliam Fischer, Milan Melník, Jozef Šimko, Ján Jurišta, Helena Mezenská a Stanislav Martinčko.
Prvé kolo prezidentských volieb sa bude konať v sobotu 15. marca. Ak v prvom kole ani jeden z kandidátov nezíska nadpolovičnú väčšinu hlasov voličov, druhé kolo volieb sa bude konať v sobotu 29. marca. V ňom budú o prezidentské kreslo bojovať dvaja kandidáti, ktorí získajú najväčší počet platných hlasov v prvom kole.
Zrušia ďalšie poplatky? Navrhujú zmeny v prospech klientov bánk
Vyššia informovanosť klientov o bankových poplatkoch a zrušenie niektorých z nich. Také sú ciele novely zákona o platobných službách, ktorú predložilo ministerstvo financií do pripomienkového konania.
KAŽIMÍR: Plánuje zrušiť ďalšie poplatky, ktorými nás zaťažujú banky.
Po tom, ako ministerstvo pod vedením Petra Kažimíra novelou zákona zrušilo od júla poplatky za vedenie úverového účtu, prichádza s ďalšími opatreniami.
Skončiť by mal ďalší poplatok – za zrušenie platobného účtu či jeho presun.
Banka nebude môcť požadovať poplatok za akýkoľvek úkon súvisiaci s presunom účtu, a to vrátane jeho zatvorenia. To však nie je všetko.
„Po novom by mali banky zasielať klientom aj výpisy uhradených poplatkov. Výpisy bude klient dostávať buď raz ročne za celý predchádzajúci kalendárny rok, alebo mesačne,“ uviedli na tlačovom odbore ministerstva.
Takto dopadol tatranský tiger: Horšie ako na Slovensku sa podniká už len na Kaukaze
Slovensko môže na časy, keď ho zahraniční investori nazývali tatranským tigrom, už len s nostalgiou spomínať. Podľa najnovšieho prieskumu agentúry Bloomberg skončilo v rebríčku krajín s najlepšími podmienkami pre podnikanie na 14. mieste. Pred nami sa ocitlo aj Bulharsko či Rumunsko.
Podľa agentúry Bloomberg je byrokracia jednou z vážnych faktorov, ktorá zhoršuje podmienky na podnikanie.
Najlepšie podmienky pre podnikanie v regióne strednej a východnej Európy a centrálnej Ázie má Poľsko. Vyplýva to z najnovšieho prieskumu, ktorý vypracovala agentúra Bloomberg.
Podľa nej Poľsko za svoje prvenstvo vďačí rastúcemu spotrebiteľskému trhu a zlepšujúcej sa infraštruktúre. Na druhom a treťom mieste skončili Česi a Maďari. Slovensko sa umiestnilo ďaleko za nimi, až na 14. mieste.
PRED NAMI SÚ AJ BULHARI ČI RUMUNI
Rebríček Bloomberg Rankings pre rok 2014 zostavovali odborníci, ktorí hodnotili podmienky 21 krajín regiónu. Na štvrtom mieste skončil Cyprus a prvú päťku uzatvára Turecku, informuje portál finweb.sk.
Za štrnástnym Slovenskom sa umiestnila Ukrajina, Kazachstan, Macedónsko, Gruzínsko, Albánsko, Bielorusko a Arménsko. Lepšie podmienku ako na Slovensku sú v Bulharsku, Rusku či dokonca Rumunsku (viac v tabuľke na webovej stránke agentúry Bloomberg).
Ekonomickí odborníci tvrdia, že Poľsko dosiahlo za posledných 20 rokov obrovský pokrok v ekonomike. Poľský zlotý má druhý najlepší kurz oproti euru spomedzi 24 mien transformujúcich sa štátov. V krajine rastie produktivita práce.
POĽSKO JE PRE INVESTOROV ATRAKTÍVNE
Investori, ktorí doteraz uprednostňovali okolité krajiny v regióne, sa vďaka týmto indikátorom začali viac orientovať na Poľsko. Napomohla tomu aj lepšia cestná infraštruktúra, ktorá teraz redukuje náklady na presun tovaru. Tie sú momentálne druhé najnižšie v regióne.
Najvýraznejší úspech zaznamenalo Poľsko v poklese byrokracie. Náklady a čas potrebný potrebný na otvorenie novej firmy sú v Poľsku jedny z najnižších v regióne. Problémom však naďalej zostáva korupcia.
Vysoké školy sú v rozpočtovom provizóriu.
Zákon o miestnych daniach nie je protiústavný, rozhodol Ústavný súd
Ústavný súd v rozhodnutí uviedol, že obciam bola udelená istá miera autonómie a nevidí dôvod, aby do nej zasahoval.
KOŠICE. Ustanovenia Zákona o miestnych daniach a poplatkoch sú v súlade s Ústavou.
Rozhodlo o tom dnes na verejnom pojednávaní plénum Ústavného súdu SR (ÚS) a nevyhovelo návrhu poslancov, aby napadnuté ustanovenia vyhlásil za protiústavné. Odlišné stanovisko k rozhodnutiu pléna podali ústavní sudcovia Ľudmila Gajdošíková a Peter Brňák.
S návrhom sa na ÚS obrátila skupina 34 poslancov NR SR ešte v marci 2012. V návrhu poslanci žiadajú, aby ÚS rozhodol, že viaceré napadnuté ustanovenia zákona o miestnych daniach a poplatkoch nie sú podľa ich právneho názoru v súlade s ústavou, lebo nestanovujú maximálnu možnú výšku dane, umožňujú obciam stanoviť vo všeobecne záväzných nariadeniach neprimerane vysoké dane za pozemky a stavby.
Súčasne umožňuje ľubovôľu obcí pri stanovovaní celkovej výšky dane. Právny zástupca navrhovateľov Štefan Jakub dnes v ústnom vystúpení pred plénom uviedol, že navrhovatelia trvajú na sťažnosti a jej petit rozšíril aj na aktuálnu novú právnu úpravu, v ktorej ale zákonodarca neriešil problematiku napadnutých starších uznesení.
Táto ich činnosť však vedie k zníženiu konkurencieschopnosti daňových subjektov, ktorých základným výrobným prostriedkom sú nehnuteľnosti – pozemky a stavby.
Argumentujú, že zákonodarca síce stanovil minimálnu sadzbu dane ako aj jej rozpätie, ale opomenul stanoviť maximálnu možnú hranicu daní, ktoré môže obec uložiť daňovníkovi prostredníctvom VZN. Poslanci napadli, že zákon umožňuje stanoviť rozdielne sadzby daní na nehnuteľnosti – stavby a pozemky v jednom celku, ako aj oslobodiť od dane z pozemkov niektoré subjekty.
Právny zástupca navrhovateľov na dnešnom pojednávaní poukázal na skutočnosť, že v poslednom období miestne dane z nehnuteľností sústavne rastú na celom Slovensku.
Uviedol, že na východe je to najmarkantnejšie, keď obce v roku 2013 zvýšili miestne dane cez VZN o stovky až tisíc percent oproti výške daní z roku 2012.
V podaní poslanci NR SR napadli aj všeobecne záväzné nariadenia, ktoré prijali obce Drahňov, Iňačovce, Čečehov a Jastrabie pri Michalovciach.
Ústavný súd v apríli 2012 prijal ich podanie na ďalšie konanie vo veci samotného zákona. Nevyhovel však ich návrhu, aby pozastavil účinnosť napadnutých zákonných ustanovení. Pokiaľ ide o napadnuté všeobecne záväzné nariadenia obcí rozhodol, že ide o vec, ktorú je kompetentný riešiť senát ÚS a vyčlenil ju na samostatné konanie.
Ako dnes informoval sudca spravodajca Ladislav Orosz, senát na predbežnom prerokovaní rozhodol, že prijíma podanie na ďalšie konanie, ktoré prerušil do času, kým plénum ÚS nerozhodne o napadnutých ustanoveniach zákona o miestnych daniach.
Drahšia oprava: Nečakané problémy pri rekonštrukcii mosta v Košiciach
Komplikácie pri oprave! Most na Hlinkovej ulici v Košiciach stavbári opravujú od konca októbra. Teraz však zistili, že si konštrukcia vyžaduje rozsiahlejšiu rekonštrukciu, ako pôvodne vedenie mesta predpokladalo. Takže oprava sa oproti pôvodnému rozpočtu predraží.
Práce pokračujú: Do pol roka by malo byť všetko hotové.
Obmedzená doprava : Košičanom premávka cez most komplikuje život. OPRAVA MOSTA: Stavbári objavili ďalšie komplikácie.
Vlani na jeseň časť mosta klesla o 15 centimetrov a podľa statického posudku hrozilo, že sa stavba môže zrútiť. Stavbári to vyriešili podopretím najviac ohrozenej časti oceľovou konštrukciou.
Rekonštrukcia mosta je komplikovaná aj preto, že ide o hlavný cestný ťah od mestskej časti Sever na sídliská Ťahanovce a Dargovských hrdinov.
Dopravu tam nemôžu ani počas opráv úplne vylúčiť. Teraz pribudol ďalší problém. Stavbári naň prišli po odkrytí obrovských betónových nosníkov, z ktorých každý váži od 40 do 70 ton. Zistili, že všetky sú v havarijnom stave.
Most majú dokončiť do pol roka od začiatku opravy a stavbári chcú tento termín za každú cenu stihnúť.
Teplo na tento rok je opäť drahšie, teraz o 5 percent. V májovom vyúčtovaní Košičanov za spotrebované teplo v roku 2013 by nemali byť nedoplatky.
Zaplatíme menej. Ľudia priškrtili ventily.
KOŠICE. V prípade, že ľudia majú zateplené objekty, vyregulovali tepelnú sústavu a šetria, nemusí sa zvýšenie ceny za teplo prejaviť mimoriadne nepríjemne na konečnom účte.
Ľudia šetria, čo sa odzrkadlilo aj v spotrebe za minulý rok. Tepelné hospodárstvo dodalo do domov menej tepla, ako v roku 2012.
„Čo sa týka počtu vykurovacích dní, v roku 2013 sa síce vykurovalo o 9 dní dlhšie ako v roku 2012, avšak predaj tepla v roku 2013 poklesol,“ vysvetľuje riaditeľ TEHO Juraj Slafkovský.
Je teda možné predpokladať, že pri vyúčtovaní budú mať ľudia skôr preplatky.
„Závisí to od výšky zálohových platieb za teplo, ktorú majú spotrebitelia nastavenú od svojich správcov, ktorí sú naši odberatelia. Predaj tepla bol v roku 2013 o niečo nižší, ako rok predtým, v zásade by mali preplatky prevyšovať nad nedoplatkami.“
Mrazy neznamenajú vyššiu spotrebu tepla
Priemerná teplota v roku 2013 vo vykurovacom období bola skoro identická ako v roku 2012, konkrétne - 6,6°C.
Predaj tepla konečným odberateľom zo strany TEHO v roku 2013 dokonca klesol o 4% v porovnaní s rokom 2012.
„Odber za posledné tri roky nám ukazuje, že každoročne dochádza k zníženiu odberu tepla, a to aj napriek tomu, že bolo v určitých obdobiach chladnejšie. Teda horšie klimatické podmienky neznamenajú zvýšený odber tepla. Z toho možno usudzovať stále pokračujúci trend racionalizácie spotreby tepla na vykurovanie, ale aj spotreby teplej úžitkovej vody (TÚV). Najvyššie úspory sú dosahované zlepšovaním tepelno– technických vlastností stavebných konštrukcií obytných domov (zatepľovanie) a aktívnym využívaním regulačnej techniky na vykurovacích telesách. Naopak rezervy sú ešte v stave tepelných rozvodov, kvalite tepelných izolácií a vykurovaní nebytových priestorov obytných domov,“ vraví Slafkovský.
O 1,32 eura viac za gigajoul
TEHO nakupuje 97% tepla pre odberateľov od Teplárne Košice (zvyšok tvorí vlastná produkcia) a od spoločnosti Energobyt pre odberné miesta Košice – Šaca.
Tepelné hospodárstvo ako hlavný distribútor tepla v Košiciach, premietlo do svojich cien všetky nákupné ceny od dodávateľov.
Teplo zdražie v tomto roku o 5 percent. V praxi to znamená, že ľudia za každý odobratý gigajoul tepla zaplatia o 1,32 eura s DPH viac ako vlani.
„Ak nedôjde k výnimočne extrémnym mrazom v priebehu zimného obdobia, predpokladáme, že celkové platby domácností na vykurovanie nebudú v roku 2014 vyššie ako v roku 2013.“
Pre odberateľov je však dôležité porovnať si celkové ročné náklady na vykurovanie s predchádzajúcim obdobím.
Definitívne vyúčtovanie nákladov pre domácnosti za rok 2012 vykonajú a zašlú koncovým spotrebiteľom správcovia bytových domov a bytové družstvá v zákonných termínoch do konca mája 2014.
Kuriózne číslovanie rodinných domov, ale aj iných objektov majú Cestice v okrese Košice-okolie. Vraj chyba v počítači „zrušila“ celú časť Dobogov, rovnaké orientačné čísla tak majú viaceré budovy. Spôsobuje to veľké problémy.
Čísla domov. V „zgumovanom“ Dobogove sa problém s orientačnými (čiernymi) číslami týka desiatok domov.
CESTICE. V praxi to vyzerá tak, že napríklad penzión Dubky, ktorý sa nachádza v už bývalom Dobogove, má uvedenú ako oficiálnu adresu Cestice 11. Avšak presne takú istú má i rodinný dom priamo v obci.
Ľuďom, ktorí bývajú v nejestvujúcom Dobogove, to spôsobuje v bežnom živote nepríjemnosti. Nie je ich pritom málo, ide o obyvateľov asi 30 rodinných domov a dvoch bytoviek.
„V časti bývam rok, chcem sa tam prihlásiť na trvalý pobyt, ale nemôžem,“ povedala nám mladá žena, ktorá prišla do obce z Košíc.
„Trvalý pobyt tak mám stále v Košiciach. Keby som ho zrušila, stanem sa vlastne bezdomovcom. Bola som na polícii prihlásiť sa na trvalý pobyt v Cesticiach-Dobogove, odmietli to však s tým, že oficiálne taká časť neexistuje a teda ma nemajú kam prihlásiť.“
Starosta: Dobogov chceme späť
Starosta Róbert Grešo tvrdí, že on za to nemôže, na vine je vraj nejaký úradník, ktorý urobil byrokratickú chybu.
„Chystám sa čo najskôr zájsť na centrálny register obyvateľstva do Banskej Bystrice a vyriešiť to,“ povedal nám Grešo.
„Doteraz sme vždy mali časť Cestice-Dobogov, ale nejakým spôsobom, asi chybou v počítači, prešla pod Ludvíkov Dvor. Bude sa to určite dať nejako urobiť, ale nepôjde to ľahko. V podstate je to tak, ako keby sme chceli urobiť jednu celú novú dedinu. Chceme späť názov Cestice-Dobogov, rieši sa to a dúfam, že ešte v tomto roku sa nám to i podarí.“
Označovanie domov
Na Slovensku ho upravuje zákon č. 369/1990 Zb. o obecnom zriadení a vykonávajúca vyhláška č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb.
obec je povinná na vlastné náklady viesť evidenciu súpisných a orientačných čísiel, tieto stavbám určovať a stavby označovať tabuľkami rovnakého vzoru
súpisnými číslami musí obec označovať stavby vždy, orientačnými číslami len ak tak rozhodne, podmienkou je existencia ulíc označených názvami
obec môže rozhodnúť o označovaní stavieb orientačnými číslami na tabuľkách rovnakého vzoru
za nesplnenie týchto podmienok však vyhláška nestanovuje žiadne sankcie
STOJA THAM DOMY, BÝVAJÚ THAM LUDIA ZVIERATÁ A NEJAKOM POĆITAČI THO NEEXISTUJE ALE JE THO THAM. THOTO SÚ TIE PRÍPADY KEDY BY TIEŽ MALI NIEKTORÉ GENITÁLNE MOZGY DAŤ DOBROVOLNE SVOJVOLNE VÝPOVEĎ ZA NESCHOPNOSŤ THAK AKO PALI BRUCHALA z TV NARKÓZA
Mestské nariadenie zvýšilo poplatky za prevádzkovanie takzvaných malých zdrojov znečisťovania ovzdušia.
KOŠICE. Za kúrenie alebo za iné využívanie plynu, dreva či uhlia vo svojich prevádzkach na území Košíc budú v tomto roku podnikatelia platiť viac.
Vyplýva to z všeobecne záväzného nariadenia o poplatku za znečisťovanie ovzdušia malým zdrojom znečisťovania, ktoré schválili v decembri mestskí poslanci.
Základný poplatok je po novom päť eur v závislosti od druhu a množstva spáleného paliva.
Sadzba sa vzťahuje na 0,75 tony čierneho uhlia, tonu čierneho uhlia, dreva, biomasy alebo nafty, či na 25–tisíc metrov kubických plynu.
Predtým bola základná sadzba 3,32 eura, pričom v niektorých prípadoch pokryla väčšie množstvo palív.
Aj pumpy a pálenice
„Spoplatňujú sa aj čistiarne odpadových vôd, čerpacie stanice a pálenice,“ povedal riaditeľ košického magistrátu Pavol Lazúr.
Dôvodom je, že zákonom boli zaradené medzi malé zdroje znečisťovania ovzdušia.
Podnikatelia sú povinní každý rok do 15. februára oznámiť mestu minuloročnú spotrebu palív a surovín, z ktorých vznikajú znečisťujúce látky. Úrad im potom v oznámení určí ročný poplatok.
Na košické cesty vyrazilo začiatkom týždňa ďalších 12 nových autobusov MHD značky SOR. Zo služby vyradili poslednú Karosu. Skončila tak ich 22-ročná éra v službách dopravného podniku.
Posledný Mohykán. Vyradením tejto Karosy B 741 z premávky skončila ich 22-ročná služba v MHD.
KOŠICE. Do vozového parku DPMK boli kúpené v roku 1992. Dovtedy boli jedinými kĺbovými autobusmi v mestskej premávke Ikarusy 280. Karosy B 741 si Košičania ihneď obľúbili, boli tichšie a pohodlnejšie.
Od roku 2002 do roku 2005 prešli generálnymi opravami, čím predĺžili ich životnosť. Teraz už na cestách niet ani jedinej.
„Momentálne je v prevádzke 32 vozidiel SOR, sú nasadené v podstate na všetkých linkách MHD bez rozdielu,“ uviedla hovorkyňa DPMK Michaela Karaffová.
„K najväčšej obnove došlo na linke 19, kde vystriedali výkonovo slabšie vozidlá Iveco Citelis a na linkách 29, 13 a 25 vozidlá Tedom a Karosa.“
Všetky vyradené Karosy B 741 si môžu záujemcovia kúpiť. Najprv ich DPMK ponúkne na odpredaj cez svoju internetovú stránku, ak o ne nikto neprejaví záujem, budú zošrotované.
Investičné akcie na sídlisku Juh potešia hlavne rodiny s deťmi. Mestská časť bude opravovať jestvujúce ihriská pre menšie, ale aj väčšie deti.
Trhovisko pri Astórii. Tento rok prejde viacerými zmenami.
Kým štátna polícia nasadzuje do boja s kriminálnikmi ostrých chlapcov z Pohotovostných motorizovaných jednotiek (PMJ), košickí mestskí policajti na to majú zriadenú Pohotovostnú ochrannú jednotku (POJ).
POJ-kári. Ochraňujú nielen Košičanov, ale i svojich kolegov z MsP.
KOŠICE. Vlani napríklad zachránili príslušníci POJ muža, ktorý chcel skočiť zo strechy 6-poschodovej budovy.
Počas Dúhového pochodu umravnili výtržníka, zadržali aj sprejerov, ktorí v Parku Angelinum pomaľovali historický objekt.
V súčasnosti má POJ 11 ľudí, vystrojení a vyzbrojení sú ako všetci ich kolegovia, avšak, majú i čosi navyše.
„Sú to taktické vesty, do ktorých je možné vhodnejšie uložiť výzbroj a výstroj, pretože je oblečená na trupe človeka,“ uviedol starší referent OVS MsP Košice Róbert Juhászi. „Pohodlnejšie je to najmä pri riadení služobného vozidla alebo pri zákrokoch.“
Každý z POJ-károv, na rozdiel od kolegov, počúva rádiostanicu pomocou slúchadla v uchu, takže okrem nich nikto iný nepočuje rozhovor vo vysielačke. Majú i protiúderové komplety, tzv. „korytnačky“, no tie takmer nepoužívajú.
Proti extrémistom
„Jednotka je určená na ochranu ostatných príslušníkov MsP, kontrolu a ochranu objektov, napojených na pult centrálnej ochrany MsP, ale aj na kontrolu dodržiavania verejného poriadku počas konania rôznych podujatí, keď je predpoklad, že môže dôjsť k porušovaniu zákonov, prípadne aj k výtržnostiam. Ide o rôzne športové podujatia či pochody, hlavne extrémistických skupín,“ dodal Juhászi. Právomoc majú rovnakú ako mestskí policajti.
Dopravná nehoda, ktorá si vyžiadala dvoch zranených, sa stala v stredu pred 14. hodinou na Triede KVP.
Po zrážke. Obe vozidlá skončili rozbité.
KOŠICE. Zasahovať museli hasiči, polícia riadila premávku. V spomínanom úseku chcel vodič Hondy Accord odbočiť doľava na Lechkého ulicu. Tam došlo k zrážke s autobusom linky č. 55.
Osobné auto malo po náraze rozbitú prednú časť, autobusu odpadol nárazník a zrejme došlo aj k ďalším škodám, ktoré nevedeli pracovníci DPMK na mieste špecifikovať. „Vodič hondy vystúpil z auta sám, odviezla ho do nemocnice záchranka,“ vravia hasiči, ktorí odpratávali zvyšky rozbitých áut na ceste.
Ďalším zraneným bol vodič autobusu, ktorý si pri zrážke poranil hlavu a nohu a taktiež ho odviezla záchranka. Cestujúcim v autobuse sa našťastie nič nestalo.
„Nevieme, koľko ich bolo, keď sme prišli, už boli z autobusu von,“ povedali nám pracovníci dopravného podniku. Príčinu dopravnej nehody vyšetruje polícia.
Mesto na zimnú údržbu zatiaľ vynaložilo okolo 375 000 eur, čo je takmer o 450 000 menej ako v rovnakom období v predchádzajúcej zimnej sezóne.
KOŠICE. Na zimnú údržbu ciest a komunikácií vynaložilo mesto Košice dosiaľ okolo 375 000 eur.
V porovnaní s rovnakým obdobím v zimnej sezóne 2012/2013 v terajšej zimnej sezóne vynaložilo o takmer 450 000 eur menej.
Uviedla to hovorkyňa mesta Martina Urik Viktorínová. Mesto plánuje vynaložiť na zimnú údržbu 1,5 milióna eur, podobne ako v minulom zimnom období.
Mesto Košice zabezpečuje zimnú údržbu na 432 kilometroch komunikácií a na parkoviskách s celkovou plochou vyše 46 000 štvorcových metrov. Zimnú údržbu pre mesto vykonáva na základe zmluvy akciová spoločnosť Kosit.
Firma Kosit má na zimnú údržbu 14 sypačov s nadstavbou a radlicou, nakladače a ďalšie malé mechanizmy.
Prednostne sa zabezpečuje zimná údržba cestných ťahov, po ktorých premáva košická mestská hromadná doprava.
Údržbu miestnych komunikácií zabezpečujú aj jednotlivé mestské časti, o údržbu chodníkov sú povinní starať sa vlastníci či správcovia objektov.
Kauza smrti kickboxera Ladislava Tótha speje k záveru. Súd v stredu začal čítať listinné dôkazy.
Vpravo Ján Červený.
KOŠICE. Na Okresnom súde Košice–okolie v stredu pokračovalo dokazovanie v kauze smrti kickboxera Ladislava (Dokyho) Tótha († 33).
O život prišiel v apríli 2012 na následky zranení, ktoré utrpel pri hromadnej bitke na diskotéke v obci Zádiel.
V kauze sú obžalovaní štyria muži z Turne nad Bodvou. Zo zločinu zabitia a prečinu výtržníctva traja z nich – Ján Červený (30), Patrik Filipko (27) a Elemír Bartoš (24).
Prokurátor im dáva za vinu, že Dokyho napadli a keď spadol na zem, kopali ho do celého tela. Všetci traja sú už takmer 20 mesiacov vo väzbe.
Psychológ nedáva veľa šancí na prevýchovu
Ako prvý vypovedal psychológ, ktorý vypracoval znalecký posudok na Červeného, ktorý mal na diskotéke funkciu vyhadzovača.
Skonštatoval, že obvinený je akcentovanou osobnosťou s prevahou psychopatických a asociálnych čŕt, s absenciou tzv. vyšších citov.
Vyšetrenie potvrdilo sklony klamať a vymýšľať si. Znalec odhadol prognózu na prevýchovu Červeného za málo priaznivú.
Na topánkach našli krv
Druhou vypočutou bola znalkyňa z odboru kriminalistickej biológie a genetickej analýzy.
Z jej posudku vyplynulo, že na oboch topánkach Červeného sa našli stopy Dokyho krvi. Obžalovaný v reakcii povedal, že krvi bolo všade plno, asi na nejaké kvapky stúpil.
Súd začal s čítaním výpovedí svedkov, ktorých ani jedna z procesných strán nežiadala vypočuť osobne.
V sumarizácii listinných dôkazov bude pokračovať koncom februára, potom prídu na rad záverečné reči a rozsudok.
Do ilavskej nemocnice už nechodia ani sanitky! Pacienti končia v Trenčíne či v Považskej
V ilavskej nemocnici momentálne prevádzkujú dve lôžkové oddelenia, akútne prípady vo forme hospitalizácie však nepríjmajú. Takíto pacienti sú sanitkami prevezení do najbližších nemocníc. V Považskej Bystrici museli preto rozšíriť interné oddelenie.
Pacienti sa už sanitkou do ilavskej nemocnice nedostanú.Foto: ilustračné, TASR
ILAVA. Počet lôžok o 20 dočasne zvýšili na internom oddelení v nemocnici v Považskej Bystrici po tom, ako v ilavskej nemocnici odišli z interného oddelenia lekári.
Do ilavskej nemocnice momentálne ani nejazdia sanitky, pacientov prevážajú okrem Považskej Bystrice aj do Trenčína.
„Nemocnica s poliklinikou Považská Bystrica už prijala opatrenia a rozšírila počet lôžok interného oddelenia, avšak z dlhodobého hľadiska kapacitné možnosti nie sú dostatočné a lôžka nebudú postačovať,“ informovala Petra Čimová, hovorkyňa Trenčianskeho samosprávneho kraja.
LÔŽKOVÉ ODDELENIA FUNGUJÚ
Ten je zriaďovateľom nemocnice. Pacientov okrem Považskej Bystrice vozia aj do Fakultnej nemocnice Trenčín. Podľa jej hovorcu Eugena Finkeia zaznamenali v posledných týždňoch zvýšený nárast počtu pacientov v príjmovej ambulancii interného oddelenia a zároveň aj pri ich hospitalizácii.
„Súčasnú situáciu zatiaľ zvládame a všetkých privezených pacientov ošetrujeme v rámci kapacít našej nemocnice,“ povedal. Ilavská nemocnica momentálne prevádzkuje dve lôžkové oddelenia – interné oddelenie v obmedzenom režime a oddelenie pre dlhodobo chorých.
Poskytovanie akútnej a neodkladnej zdravotnej starostlivosti však po odchode viacerých lekárov už nie je schopná zabezpečiť, preto od decembra 2013 zabezpečujú poskytovanie zdravotnej starostlivosti v odbore vnútorné lekárstvo najmä nemocnica v Považskej Bystrici a Fakultná nemocnica Trenčín.
„Vzniknutá situácia je dôsledkom rôznych takzvaných „racionalizačných opatrení a najmä postupného úbytku kvalifikovaných lekárov a zdravotníckych pracovníkov. Doplnenie stavu kvalifikovaných lekárov je zodpovednosťou manažmentu nemocnice," povedala Čimová.
"V situácií, v akej sa nemocnica momentálne nachádza, je veľmi problematické zabezpečiť dostatok kvalifikovaných lekárov, nakoľko to je celoslovenský problém,“ dodala.
Trenčiansky samosprávny kraj sleduje vývoj situácie v ilavskej nemocnici a inicioval rokovanie na Ministerstve zdravotníctva SR. Jeho cieľom je informovať o situácii a spoločne nájsť riešenie vzniknutej situácie.
V najbližších dvoch týždňoch by sa mohla situácia na internom oddelení v Ilave podľa vedenia nemocnice vyriešiť.
„O situácii sme informovali všetky dotknuté subjekty. Personálnu situáciu riešime a je predpoklad, že v priebehu dvoch týždňov bude interné oddelenie fungovať v bežnom režime,“ informoval riaditeľ ilavskej nemocnice Juraj Beďatš.
Páchateľ napadol 80-ročnú dôchodkyňu, udieral ju do hlavy a žiadal peniaze, pričom jej priložil pod krk nôž.
BUZICA. Polícia zadržala muža podozrivého z brutálnej lúpeže, ktorá sa stala v pondelok večer v rodinnom dome v obci Buzica (okr. Košice okolie).
Ide o 22–ročného Viktora, ktorého zadržali opitého v dome na opačnom konci dediny.
Muž ženu udieral do tváre a porezal nožom kvôli peniazom. Odniesol si síce 40 eur, no v útoku pokračoval.
Dôchodkyňu vážne zranil a skončila v nemocnici. Polícii netrvalo dlho a páchateľa zadržala.
„Pracovníci kriminálnej polície OR PZ Košice–okolie intenzívne pracovali na objasnení brutálnej lúpeže. Vypočuli viacero osôb a na základe popisu páchateľa a jeho oblečenia sa ho podarilo stotožniť. Skončil v cele policajného zaistenia,“ povedal nám krajský policajný hovorca Alexander Szabó.
Vyšetrovateľ muža obvinil zo zločinov porušovania domovej slobody a lúpeže. Zároveň spracuje podnet na jeho väzobné stíhanie.
V prípade dokázania viny mu hrozí trest na 7 až 12 rokov.
Páchateľa krádeže zo septembra 2003 usvedčili odtlačky, ktoré sa medzičasom dostali do databázy.
KOŠICE. Policajtom sa podarilo objasniť krádež šperkov spred desiatich rokov. Zlodejovi sa stala osudnou jeho ďalšia krádež.
Ešte začiatkom septembra 2003 zmizli z domu na Gelnickej ulici v Košiciach šperky za viac ako 1 700 eur.
Policajti vtedy na mieste zaistili odtlačky, vtedy v databáze žiadnu zhodu nenašli.
Tridsaťtriročný Viliam z Trebišovského okresu však medzičasom spáchal iný skutok a jeho odtlačky porovnali v databáze neobjasnených prípadov, informoval košický policajný hovorca Alexander Szabó.
Muža obvinili z krádeže a porušovania domovej slobody. V prípade dokázania viny mu hrozí až trojročný pobyt za mrežami.
Film Pacho, hybský zbojník si diváci obľúbili aj vďaka vtipným dialógom z pera spisovateľa Petra Jaroša, rodáka z Hýb.
Autor: Slovenská filmová tvorba Koliba
Sneženie spôsobilo v Prešove kalamitu
Husté sneženie v stredu popoludní paralyzovalo Prešov a okolie. Mnohé ulice boli neprejazdné a doprava v meste podľa polície kolabovala. Po asi týždni klesla podvečer teplota pod nulu, mokrá vozovka zamrzla a na to nasnežilo.
Cestári spočiatku nestíhali so snehom bojovať a počet dopravných nehôd stúpal. Po asi dvojhodinovom snežení bolo na cestách zhruba päť centimetrov snehu, čo vodičov zaskočilo. Okolo devätnástej hodiny sa situácia v Prešove stabilizovala.
Cez deň hlásil problémy aj sever východného Slovenska. Ráno bol nezjazdný Plavnický kopec medzi Plavnicou a Chmeľnicou v okrese Stará Ľubovňa pre vážnu dopravnú nehodu. Vodička Škody Fabia prešla z neznámych príčin do protismeru a zrazila sa s autobusom. Mladá žena (21) žiaľ nehodu neprežila, polícia vyšetruje, či sa pod ňu podpísalo nepriaznivé počasie alebo iné okolnosti. Popoludní bol pre husté sneženie Plavnický kopec opäť neprejazdný. Podobne bol na tom aj kopec Miľava, problémy zaznamenali aj na Spiši.
Silný severný vietor fúkal od rána aj v Košiciach a na Zemplíne. V metropole východu začalo popoludní tiež snežiť, no do večera počasie nespôsobilo vážnejšie komplikácie. Hoci fúkal silný vietor, snehu nebolo toľko, aby sa vytvorili záveje.
„Kým na sever a východ Slovenska prenikol studený vzduch, Banskobystrický kraj hlásil plusové teploty a dážď. Vo štvrtok už výraznejšie sneženie neočakávame, denné teploty budú na severe do mínus 3, na východe 0 až –1 stupeň. Stred a západ Slovenska by mali mať naďalej teploty od 0 do 4 stupňov,“ informoval meteorológ SHMÚ Miroslav Šinger.
Hygienici varujú pred touto kozmetikou, obsahuje nebezpečné látky
Hygienici varujú pred touto nebezpečnou kozmetikou.
Úrad verejného zdravotníctva SR (ÚVZ SR) opäť varuje pred nebezpečnou kozmetikou.
ÚVZ SR varuje pred nebezpečným lakom na nechty, výrobkom na modeláciu nechtov a súpravou na tetovanie. Ako informovala Martina Merková z Mediálneho odboru ÚVZ SR, výrobky nahlásil rýchly výstražný systém pre nepotravinárske výrobky Rapex vo Francúzsku a Nemecku. "Je možné, že uvedené výrobky sa vyskytujú aj v Slovenskej republike," upozornil hlavný hygienik SR Ivan Rovný.
Prvým nebezpečným výrobkom je lak na nechty s názvom Lac It! Gel Polish značky En Vogue, farba mandarínka. Lak pochádza z Kanady a nachádza sa v čiernej sklenenej fľaške s aplikátorom, zabalený je v čiernej kartónovej škatuľke. Výrobok obsahuje látku, ktorá sa nenachádza v zozname farbív povolených v kozmetických výrobkoch. Takisto obsahuje antimón, o-xylene, m-xylene a p-xylene, tieto látky nesmú byť zložkami kozmetických výrobkov.
Nebezpečný je takisto výrobok na modeláciu nechtov Nail modeling resin značky En Vogue, farba je svetloružová, pochádza tiež z Kanady. Nachádza sa v čiernom sklenenom tégliku. Výrobok obsahuje antimón, ktorý nesmie byť zložkou kozmetických výrobkov.
Posledným nebezpečným výrobkom je farba na tetovanie s názvom Shader and Liner Tattoo-Set značky Colourking, výrobná dávka/typ: Tribal Black Tattoo Ink, Crimson Red Tattoo Ink, Lavender Tattoo Ink. Farba pochádza z Číny a nachádza sa v plastovej fľaške. Vo výrobkoch zistili prítomnosť polycyklických aromatických uhľovodíkov a látky 4-methyl-m-phenylendiamine. Výrobok nie je v súlade s rezolúciou Rady Európy, ktorá stanovuje požiadavky a kritériá na bezpečnosť farieb na tetovanie a permanentný make up.
Geneticky modifikovaná kukurica sa u nás zatiaľ pestovať nebude!
Naposledy bolo povolenie na pestovanie geneticky modifikovanej odrody v EÚ vydané v roku 2010 a týkalo sa zemiakov Amflora.
Jedným z miest, kde sa u nás GM plodiny pestujú, je lokalita pri Piešťanoch.
Vyplýva to z uznesenia, ktoré nedávno schválil Európsky parlament. Poslanci tiež komisiu vyzvali, aby počkala s navrhnutím alebo obnovením autorizácie geneticky modifikovaných odrôd, kým sa zásadne nezlepšia možnosti posúdenia rizík. Europoslanci odmietajú uvedenie geneticky modifikovanej kukurice na trh EÚ aj z dôvodu, že návrh komisie prekračuje jej právomoci v zmysle smernice o zámernom uvoľnení geneticky modifikovaných organizmov do životného prostredia. Návrh komisie neobsahuje ani legislatívou požadovanú špecifikáciu podmienok na ochranu ekosystémov, životných prostredí a geografických oblastí.
Nebezpečná kukurica?
Európsky úrad pre bezpečnosť potravín (EFSA) vo svojom stanovisku z februára 2012 výslovne nesúhlasil so záverom žiadateľa spoločnosti Pioneer, že kukurica línie 1507 predstavuje zanedbateľné riziko pre necieľové druhy z radu Lepidoptera v EÚ. Naopak, podľa EFSA môžu byť vysoko citlivé necieľové druhy motýľov a nočných motýľov pri vystavení peľu tejto kukurice ohrozené.
Uznesenie, ktoré poslanci schválili si tiež všíma, že kukurica línie 1507 je v USA a v Kanade predávaná ako plodina, ktorá je tolerantná voči herbicídu glufozinátu. Európska únia však klasifikuje glufozinát ako toxický pre reprodukciu, pričom jeho využitie nebude po roku 2017 možné.
Európa: stop GMO
Naposledy bolo povolenie na pestovanie geneticky modifikovanej odrody v EÚ vydané v roku 2010 a týkalo sa zemiakov Amflora. Toto povolenie však 13. decembra 2013 zrušil Všeobecný súd Európskej únie, ktorý je súčasťou Európskeho súdneho dvora. Jedinou ďalšou geneticky modifikovanou plodinou s povolením na pestovanie je kukurica firmy Monsanto MON 810, pričom na obnovenie jej povolenia sa čaká už niekoľko rokov.
Simona († 20) sa zrazila s autobusom a na mieste zraneniam podľahla
Na mieste, kde sa osobné auto zrazilo s autobusom, je sneh
Ďalšia dopravná nehoda, po ktorej vyhasol mladý ľudský život, sa stala v stredu ráno v prešovskom kraji.
Na Plavnickom kopci v blízkosti obce Plavnica (okres Stará Ľubovňa) sa v stredu krátko pred ôsmou hodinou osobné auto, ktoré riadila mladá vodička, zrazilo s autobusom. Škoda Fabia dostala šmyk a šofér (57) autobusu zrážke nedokázal zabrániť. Simonu Č. († 20) z Huncoviec (okres Kežmarok), po nehode z auta vyslobodzovali hasiči. Mladá žena bola po nehode bez akýchkoľvek známok života. Záchranári na mieste okamžite začali s resuscitáciou, ktorá trvala takmer 45 minút. Napriek ich maximálnemu úsiliu sa však ženu nepodarilo oživiť.
Prešovské krajské operačné stredisko polície upozornilo, že úsek, kde sa nehoda stala, bude na nevyhnutne potrebný čas uzavretý.
"Taká mladá... Nedávno sme mali v dedine pohreb mladého človeka, teraz mladá žena... To je strašné. Simonina rodina bola v našej obci početná, ale už sa mnohí z dediny odsťahovali... Bolo to šikovné dievča, je nám to veľmi ľúto.." povedala pre Čas.sk suseda nešťastnej rodiny.
Zlodeji úradovali na stanici v Žiline: Ulakomili sa na obrazy amatérskeho maliara
Záhada Žilinskej stanice
Ulakomil sa na diela železničiara. Neznámy páchateľ ukradol päť obrazov, ktoré skrášľovali čakáreň železničnej stanice v Žiline.
Obrazy na stenách vydržali asi pol roka. Zmizli počas noci z 30. na 31. decembra, keďže je vestibul sprístupnený nonstop. „Boli darom miestneho železničiara, amatérskeho maliara Jozefa Chrachalu, a cestujúcim navodzovali dobrý pocit a pozitívnu náladu,“ uviedla hovorkyňa ŽSR Martina Pavliková. Zlodej sa ulakomil na tieto diela amatérskeho výtvarníka.
Napriek tomu, že ide o pomerne frekventované miesto, zlodeji zobrali päť obrazov a na stene čakárne zostal jediný. Keďže sa nepredpokladá, že by ich páchateľ vrátil na pôvodné miesto, Jozefovi Chrachalovi neostáva nič iné, ako namaľovať nové.
Dôchodca Ján († 85) nachytal v dome votrelca, stálo ho to život
Nehybné telo majiteľa domu odniesli zamestnanci pohrebnej služby
Trest sedem až 12 rokov hrozí Máriovi (28), ak mu na súde dokážu, že vtrhol do domu dôchodcu Jána († 85) a sotil ho. Starký zomrel.
Dráma sa odohrala v dome v Diakovciach (okres Šaľa), kde ešte pred Vianocami našiel syn (59) svojho otca Jána F. († 85). Dôchodca ležal na zemi bez známok života. Vyšetrovanie ukázalo, že nešlo o náhodu. Pri obhliadke rodinného domu policajti našli vytlačené dvere a rozobratú škridlu na streche.
Podľa polície do domu nebohého dôchodcu sa dostal Mário (28) z Diakoviec. Je podozrivý, že cez strechu sa dostal do zadnej časti domu, prešiel cez dvor a vytlačil vchodové dvere do domu. Pri prehľadávaní izieb ho prekvapil majiteľ domu. Mário starčeka sotil. Dôchodca spadol a zostal nehybne ležať. Zlodej prezrel skrine, prehľadal aj nehybného domáceho pána. Z vrecka nohavíc mu zobral 50 eur a kľúče.
Mária vyšetrovateľ obvinil z lúpeže a porušovania domovej slobody. Za predchádzajúcu trestnú činnosť išiel do väzenia. "V prípade dokázania viny na súde mu hrozí trest odňatia slobody sedem až 12 rokov," informovala nitrianska krajská policajná hovorkyňa Renáta Čuháková.
Tínedžeri sa vlámali do viacerých áutpred
FIĽAKOVO - Sériu vlámaní do áut zaevidovali policajti v noci z nedele na pondelok 20. januára v meste Fiľakovo a v obci Šíd. Ako informovala hovorkyňa Krajského riaditeľstva Policajného zboru v Banskej Bystrici Petra Vašková, policajtom sa podarilo v tejto súvislosti zadržať troch mladistvých podozrivých.
Zlodeji sa vlámali do viacerých osobných áut. Z interiérov vymontovali autorádiá a z iných priestorov vozidla si odniesli napríklad GPS navigáciu, subwoofer, USB kľúče a iné. "V niektorých z vozidiel nenašli zlodeji žiadne veci a tak z miesta odišli preč. Na týchto autách došlo k poškodeniu na sklenených výplniach. Polícii vo Fiľakove sa podarilo páchateľov zadržať. Ide o troch mladíkov z obce Šíd, 17-ročného Dávida a 16-ročných Mareka a Kolomana. Poverený príslušník z Fiľakova už voči nim vzniesol obvinenie z prečinu krádeže spáchaného formou spolupáchateľstva," informovala Vašková.
Dávid a Marek sa skutkov dopustili aj napriek tomu, že už boli za takýto čin v priebehu 24 mesiacov odsúdení. Všetci traja obvinení boli umiestnení do cely predbežného zadržania a policajti podajú návrh na ich vzatie do vyšetrovacej väzby.
Pavel Bruchala šokuje: Po 13 rokoch som dal v Markíze výpoveď! –ARANYA?????
Pavel Bruchala už viac nebude tvárou televízie Markíza
Nečakané! Záhorskú Bystricu opustil začiatkom tohto týždňa ďalší z dlhoročných markizákov. Po moderátorovi Vilovi Rozborilovi (46) sa rozhodol prejsť do konkurenčnej Jojky aj jeho kolega Pavel Bruchala (36). Ten pôsobil v modro-žltej televízii dlhých trinásť rokov. Zisťovali sme, čo ho k tejto zásadnej zmene viedlo.
Ako sme vás na topkách nedávno informovali, markizácka relácia Reflex by mala prejsť viacerými zmenami. Okrem toho, že sa spojí so zrušenou Lampárňou Patrika Hermana, bude najnovšie ochudobnená o moderátora Pavla Bruchalu. Ten totiž v Záhorskej Bystrici definitívne skončil. „V pondelok som dal po krásnych trinástich rokoch v Markíze výpoveď,“ potvrdil naše informácie moderátor.
„Urobil som to preto, lebo človek sa párkrát dostane do situácie, kedy prehodnocuje svoj život. Myslím si, že som ešte dostatočne mladý na to, aby som vedel robiť aj radikálne zmeny,” vysvetlil dôvod svojho rozhodnutia Bruchala. Podľa vlastných slov navyše v práci pociťoval akýsi stereotyp. „Jednoducho som zatúžil po zmene,” dodal bývalý markizák.
Pavel sa netají tým, že impulzom pre odchod zo Záhorskej Bystrice bolo aj čosi iné. „Od konkurenčnej televízie som dostal veľmi zaujímavú a atraktívnu ponuku. Po dôkladnom zvážení som sa rozhodol, že ju prijmem. Je to pre mňa výzva a teším sa na to,” prezradil Bruchala. Aký formát bude v Jojke moderovať a odkedy, však konkretizovať nechcel.
S bývalým chlebodarcom sa moderátor podľa vlastných slov rozišiel korektne. „Odchádzam bez negatívnych emócií z mojej strany a pevne verím, že nebudú ani zo strany televízie,” uzavrel Bruchala. Keď sme Markízu ohľadom jeho výpovede oslovili, dostali sme pomerne stručné stanovisko. „Je úplne normálne, ak ľudia prehodnocujú svoje pracovné plány,” povedala nám k tomu hovorkyňa Tatiana Tóthová.
Na pozícii moderátorky Reflexu nedávno skončila aj Martina Mečiarová. Vynovenú reláciu budú uvádzať Patrik Herman a Kveta Horváthová. Tá bola podľa našich informácií v hre na tento post už niekoľko týždňov. „Teším sa, že budem súčasťou tímu relácie Reflex, ktorá divákom prinesie veľa zaujímavostí, investigatívy a silných ľudských príbehov v živom vysielaní,“ povedala pre topky.sk Horváthová, ktorá popri tom bude aj naďalej moderovať Teleráno.
CHVÁLIM PALIHO MÁ CHARAKTER A VZDAL THO S HRDOSŤOU AKO CHLAP!
ALE ČO JE S NAŠOU ARANYOU AKO JEDNOU THAK DRUHOU ČAKÁM!!!
INAK NA CELOM SLOVENSKU BY PODOBNE MALO UROBIŤ AJ VEĽA VEĽA VEĽA ĎALŠICH GENITÁLNYCH MOZGOF ROZNE ARANYE BRAFČOVÉ HLAVY
NIE MY POTREBUJEME PRIJAŤ ZÁKON ABY NEMOHLI BRAŤ DVA PLATY A SEDIEŤ NA 10-TICH STOLIČkÁCH NARAZ,
Slovenskí výskumníci bodujú: Podarilo sa im vyvinúť látku na samočistiace maskáče
Slovenskí výskumníci hlásia hotovo – pre vojakov vyvinuli špeciálnu textilnú látku na samočistiace maskáče. Voda do nich nevsiakne, ale kvapky rolujú po povrchu látky a berú so sebou aj nečistoty, čím výskumníci dosiahli imitáciu samočistiaceho efektu lotosového listu. Podarilo sa im to pomocou nanotechnológií, pri ktorých požadované vlastnosti materiálov získavajú úpravou ich povrchovej štruktúry textílie.
„Na konci roka 2013 boli vykonané poloprevádzkové skúšky, zamerané na výrobu multifunkčnej textílie, v rámci ktorých boli potvrdené výskumne pripravené parametre a vlastnosti,“ potvrdil výsledok projektu riaditeľ Výskumného ústavu textilnej chémie VÚTCH-CHEMITEX Jozef Šesták.
Financovanie projektu si výskumný ústav a ministerstvo obrany rozdelili na polovicu, výskum si vyžiadal približne 485-tisíc eur. Vyvinutý prototyp textílie má okrem už spomínanej hydrofóbnosti so samočistiacim efektom aj ďalšie vlastnosti, ktoré chcela armáda. Má zvýšenú pevnosť, výrazne zlepšenú priepustnosť vzduchu, významne zníženú horľavosť, digitálnu potlač (dezén „púšť a les“), stálofarebnosť a antimikrobiálnu úpravu. „V súčasnosti sa pripravuje záverečná správa výskumného projektu, ktorá zhŕňa výsledky výskumu a po predložení na MO SR bude záverečná oponentúra vo februári 2014. Zároveň sa pripravujú prototypy poľných uniforiem vo viacerých kvalitatívnych variantoch, ktoré budú predložené na záverečné posúdenie v rámci Ministerstva obrany SR,“ dodal Šesták. S tým, že výsledky oponentúry rozhodnú o využití výsledkov projektu.
Popularita virtuálnej meny Bitcoin stále rastie. Bitcoinový bankomat už funguje aj v Zürichu. Tamojšiemu združeniu ho zapožičal Slovák.
Takto vyzerá bankomat na Bitcoiny.
Je to pomerne malý prístroj šedej farby s veľkosťou 40x40 centimetrov. Stojí na pomerne zapadnutom mieste na okraji tržnice v Zürichu. Bankomat ešte nie je pripevnený, ale stojí len na stole. Má to svoj dôvod.
Zatiaľ ide len o týždňový pilotný projekt združenia World Bitcoin Association, píše stránka 20min.ch.
"Chceli sme otestovať, či je aj vo Švajčiarsku záujem o bitcoinový bankomat," povedala prezidentka združenia Dorian Credé.
POŽIČAL HO SLOVÁK
Bankomat si zatiaľ iba požičali od M. Jančušku zo Slovenska. Ten ho umiestnil minulý rok v Bratislave v pasáži na medzi Laurinskou a Gorkého ulicou. Bol jedným z prvých bitcoinových bankomatov na svete.
Jančuška pre ČTK vtedy povedal: "Bitcoin chcem propagovať. To je môj hlavný záujem, väčší ako zisk z transakcií." Investoval do neho 3600 eur.
Počas zapožičania Švajčiarom nebude Bratislavčanom k dispozícii (od 16.1. - 24.1. 2014).
Prvý bankomat tohto druhu na svete bol umiestnený minulý október vo Vancouveri.
Každý užívateľ si musí zriadiť bitcoinové konto na internete. Potom sa môže pomocou QR kódu, ktorý mu príde na mobil, v bankomate prihlásiť.
Potom si môže kúpiť akúkoľvek sumu v internetovej mene. Pilotný projekt umožňuje zatiaľ platbu len v eurách. Po pár minútach sa suma prepočíta a priráta sa na bitcoinový účet majiteľa.
Kúpené Bitcoiny sú uložené v centrálnej databanke. Výmenný kurz je denne prepočítavaný a môže pomerne extrémne kolísať. Virtuálna mena si už našla cestu aj do online obchodov. Postupne sa objavuje aj v kamenných obchodoch.
Na Slovensku ich prijíma zatiaľ sieť rýchleho občerstvenia Subway a jeden výrobca oblečenia, píše stránka etrend.sk.
Najnovšie sa Bitcoinom platiť aj v dvoch hoteloch v Las Vegas. Oznámil to ich majiteľ Derek Steve. Ide o hotely Casino Hotel a Golden Gate Hotel. Príjima ich hotelová recepcia, obchod so suvenírmi a dve reštaurácie. Zatiaľ sa s ňou však nedá platiť v kasíne, píše blick.ch.
SCHÖNE HERZLICHE GRÜSSE IN DIE SCHWEIZ J
Michalovce zaviedli v centre bezplatné parkovanie. Vodičom hrozia pokuty aj tak
Michalovskej radnici platené parkovanie v centrálnej zóne mesta pravdepodobne až tak nevynášalo, keďže sa rozhodla poplatky zrušiť. Podľa hovorkyne mesta ľudia parkovali na nelegálnych parkoviskách, aby ušetrili. Teraz im za také odstavenie auta hrozí pokuta.
Závora Michalovčanov od zaparkovania v centre už deliť nebude.
MICHALOVCE. Mesto Michalovce sa pri hľadaní optimálneho modelu prevádzky svojich odstavných plôch rozhodlo od začiatku tohto roka pre bezplatné parkovanie v centrálnej mestskej zóne.
"Možnosť parkovať zdarma majú všetci obyvatelia aj návštevníci mesta od začiatku tohto roka, a to na všetkých parkoviskách v správe Technických a záhradníckych služieb, ktoré sú na pozemkoch vo vlastníctve mesta Michalovce," povedala hovorkyňa radnice Iveta Palečková.
ZĽAVY VÝNOSY ZNIŽOVALI
Skúšobnú prevádzku bezplatného režimu sa podľa jej slov rozhodla zaviesť samospráva v súvislosti s prípravou ucelenej koncepcie správy svojich parkovísk, ako aj na základe dlhodobej analýzy efektívnosti výberu poplatkov za parkovné na území mesta.
"Naše výnosy okrem iného ovplyvňovali poskytované zľavy pre zdravotne postihnutých, držiteľov Senior karty, darcov krvi a podobne," povedala hovorkyňa.
"Druhým aspektom je skutočnosť, že najmä po skončení pracovných hodín úradov a lekárov, sídliacich v centre, sa táto časť mesta vyľudňuje a bezplatné parkovanie je jedným z predpokladov jej oživenia," dodala.
PARKOVALI AJ NELEGÁLNE
Zavedenie bezplatného režimu ovplyvnilo podľa jej slov aj správanie sa motoristov. "Aby ušetrili, parkujú svoje autá často na blízkych neplatených, či už legálnych alebo nelegálnych parkoviskách, čo znepríjemňovalo život ostatným občanom. Nezriedka tak zároveň ničili zeleň a iné plochy, ktoré nie sú určené na parkovanie."
Samospráva si počas skúšobnej prevádzky bezplatného režimu, ktorá potrvá zrejme do konca tohto roka, chce overiť, či je pre ňu takýto model vyhovujúci.
Mestská polícia plánuje v tomto období zintenzívniť monitoring centra mesta. Finančné sankcie hrozia hlavne tým vodičom, ktorí budú parkovať svoje vozidlá naďalej mimo vyhradených plôch respektíve vyznačených parkovacích miest.
Nezvestnú ženu z Ratvaja našli mŕtvu. Presnú príčinu smrti určí pitva
Polícia vypátrala telo nezvestnej ženy z Ratvaja v okrese Sabinov počas druhej pátracej akcie. Hľadali ju od soboty 18. januára a napokon ju našli v obci Bodovce v rovnakom okrese.
Lekár predbežne vylúčil cudzie zavinenie.
RATVAJ. Nezvestnú ženu z obce Ratvaj v okrese Sabinov, ktorú polícia hľadala od soboty (18.01.), našli v utorok (21.01.) počas druhej pátracej akcie mŕtvu.
"Polícia uskutočnila dve rozsiahle pátracie akcie. Počas druhej akcie bola nezvestná osoba vypátraná," povedala prešovská policajná hovorkyňa Jana Migaľová.
"Žena už bola mŕtva, ležala v rokline v katastrálnom území obce Bodovce v okrese Sabinov, asi 300 metrov od obývanej časti tejto obce. Na miesto bol privolaný obhliadajúci lekár, ktorý na základe vonkajšej obhliadky tela predbežne vylúčil cudzie zavinenie," dodala.
Príčinu smrti nezvestnej ženy podľa Migaľovej určí nariadená pitva. Polícia už začala v prípade trestné stíhanie pre prečin usmrtenia.
Riešili nepokoje, prišli na krádež: V Richnave zasahovalo 34 policajtov
V osade v Richanave (okres Spišská Nová Ves) sa to v utorok 21. januára večer hemžilo policajtmi. Na miesto sa 34 mužov zákona dostavilo pre podozrenie z úžery a nebezpečného vyhrážania sa. Nakoniec však riešili 300-eurovú krádež miestnych mladíkov.
Osada Richnava: V utorok večer ju obsadili policajti aj so psami.
RICHNAVA. Pre nepokoje zasahovali v utorok večer policajti v osade v Richnave v Spišskonovoveskom okrese. Nakoniec však riešili aj krádež v richnavských potravinách, o ktorej dovtedy nevedeli.
Kuriózne je, že im to prezradila matka jedného z malých podozrivých, keď ich zbadala prichádzať, povedala košická policajná hovorkyňa Jana Mésarová.
DESIATKY POLICAJTOV
Konfliktu v osade predchádzalo trestné oznámenie jedného z miestnych pre podozrenie z úžery a nebezpečného vyhrážania. Keďže hrozili problémy, na miesto dorazilo 34 policajtov aj so služobnými psami.
Zakročiť nakoniec nemuseli, no situáciu monitorovali až do neskorých hodín a trestným oznámením sa naďalej zaoberajú. V osade navyše vyšetrovali vlámanie v potravinách.
Štyria maloletí chlapci od deväť do 12 rokov ukradli z obchodu cigarety asi za 300 eur. Prichádzajúce hliadky zrejme jednu z matiek vystrašili a policajtom prišla sama povedať, že obchode vyčíňal jej syn. Kradnuté veci zaistili.
V Štúrove hasiči bojujú o život zavaleného robotníka
Hasiči sa v Štúrove snažia vyslobodiť robotníka, ktorému kovová konštrukcia zavalila nohy.
Hasiči zasahovali pri nehode, pri ktorej robotníkovi zavalila kovová konštrukcia nohy.
Hasiči zo Štúrova pomáhajú zavalenému robotníkovi v priemyselnom parku na Továrenskej ulici. Pri rezaní nadrozmerného kotla a kovovej konštrukcie skončil zo zatiaľ nezistených príčin so zavalenými nohami.
Na mieste je osem hasičov, ktorí v spolupráci so zdravotníkmi bojujú o jeho život.
Prácu im komplikuje najmä veľká hmotnosť bremena, ktoré sa hasiči pokúšajú nadvihnúť prostredníctvom tlakových zdvíhacích vankúšov, informovala Silvia Jančovičová z Prezídia Hasičského a záchranného zboru.
V Seredi zabil opitý vodič muža, ktorý prechádzal cez cestu
Opitý šofér spôsobil v Seredi nehodu, pri ktorej zomrel starší muž. Pri kontrole nafúkal dve promile.
Vodič zabil muža prechádzajúceho cez cestu.
Opitý vodič Škody Favorit na Cukrovarskej ulici v Seredi usmrtil muža, ktorý prechádzal cez cestu. Policajti vodičovi dychovou skúškou zistili viac ako dve promile alkoholu v krvi. Nehoda sa stala približne o 17:30.
"Vodič prednou časťou vozidla zachytil chodca vo veku 50 - 60 rokov, ktorý prechádzal cez cestu. Jeho totožnosť zatiaľ nepoznáme,“ povedala hovorkyňa polície v Trnavskom kraji Mária Linkešová.
Nehodu na mieste dokumentujú policajti, zatiaľ nie je jasné, či chodec prechádzal cez priechod pre chodcov.
Trestne stíhaný exstarosta sa opäť uchádza o post prvého muža Demänovskej Doliny
Na krku má trestné stíhanie za podvod a napriek tomu sa uchádza o post starostu! Jakub Vojtek (58) Demänovskej Doline už raz šéfoval, ale mandát mu zanikol po odsúdení za nelegálny výrub stromov. Napriek tomu počas víkendových volieb opäť zabojuje o starostovskú stoličku.
JAKUB VOJTEK (58): Exstarosta sa opäť pokúša o kreslo.
Pred voľbami: Kto napokon bude v čele Demänovskej Doliny? PENZIÓN VO VÝSTAVBE: Tu má Jakub Vojtek trvalé bydlisko.
Jakuba Vojteka odsúdili koncom roka 2012, a tak mu podľa zákona automaticky zanikol mandát starostu. Lenže on sa vo funkcii svojvoľne držal ďalej a vyše osem mesiacov neoprávnene poberal plat.
Zástupca hovorcu Krajskej prokuratúry v Žiline Matúš Harkabus potvrdil, že exstarosta je trestne stíhaný pre prečin podvodu a pokračovací prečin poškodzovania cudzích práv práve preto, že aj po zániku mandátu po právoplatnom odsúdení úradoval ďalej.
Vyšetrovanie podľa jeho slov ukončili, dozorujúci prokurátor vo veci rozhodne do polovice februára. Na trestné stíhanie sme sa chceli spýtať aj samotného Jakuba Vojteka. „Neviem, prečo by som mal s vami akokoľvek komunikovať, som slobodný človek. Ďakujem, dovidenia,“ reagoval v stredu na naše otázky.
SÁM SEBE PÁNOM?!
Podľa našich informácií si bývalý starosta v čase úradovania dokonca sám zvýšil plat, bez odsúhlasenia obecným zastupiteľstvom. Hoci je Jakub Vojtek vedený ako občan Demänovskej Doliny, trvalé bydlisko má v rozostavanom penzióne.
V tejto nízkotatranskej obci sa o post starostu uchádzajú dvaja kandidáti. Jakub Vojtek a Ľubomíra Klepáčová, ktorá je teraz zastupujúcou starostkou v obci. V dedine žije 296 občanov, z ktorých je 269 oprávnených voličov. O novom starostovi rozhodnú už tento víkend.
Starostke obce Veľká Lúka sa vyhrážali pre stavebné povolenie, odstúpila z funkcie
Spor o stavbu na pozemkoch v rizikovom území v obci Veľká Lúka (okres Zvolen) zašiel priďaleko! Starostka Júlia Šebová už od novembra obci nešéfuje. Funkcie sa vzdala potom, čo sa jej a jej rodine vyhrážali ťažkým fyzickým poškodením.
Sporné pozemky: Pred stavbou obydlí nastal problém s dažďovou vodou.
V.LÚKA. Obec Veľká Lúka v okrese Zvolen je od novembra bez starostky. Júlia Šebová sa vzdala funkcie po tom, ako sa jej a členom jej rodiny vyhrážali "ťažkým fyzickým poškodením".
Hlava obce totiž nedala súhlas na výstavbu rodinných domov v rizikovej oblasti. V obci sa v rokoch 2007 až 2010 začalo na základe vtedy schváleného územného plánu vo veľkom stavať.
PROBLÉM PRED STAVBOU
Na ulici MDD vzniklo asi 30 nových rodinných domov a osem si záujemcovia postavili aj na začiatku obce, po ľavej strane cesty v smere na Sliač. Miestni vlastníci pozemkov predali záujemcom parcely aj po jej pravej strane, avšak keď chceli noví majitelia stavať, nastal problém.
"Bolo to práve v čase, keď po dlhotrvajúcich dažďoch ostala stáť v lokalite voda," približuje situáciu zastupujúca starostka Andrea Chromeková.
Obec si dala preto vypracovať prieskum, ktorý ukázal, že podložie neprepúšťa vodu a spracovateľ preto označil územie ako záplavové. Na základe toho obec všetky žiadosti o stavebné povolenie z danej lokality zamietla.
NASTALA NEVRAŽIVOSŤ
Podľa Chromekovej obec nenašla oporu ani u vyššieho stavebného úradu, ktorý ich rozhodnutie ani raz nepodporil. Obec je preto stále v neľahkej situácii.
"Ak dostaneme zamietavé stanovisko aj pri zatiaľ poslednom odvolaní, sme rozhodnutí obrátiť sa aj na prokuratúru a súdy," konštatovala zastupujúca starostka.
V Česku je šmykľavo - v Ústí sa zrazilo 11 áut, v Prahe nejdú linky MHD
Po snežení zaznamenali v Česku mnoho nehôd.
Vodiči v celom Česku sa musia po nočnom snežení pripraviť na šmykľavé cesty.
V Prahe už kvôli poľadovici stojí osem liniek autobusov v časti mesta na ľavom brehu Vltavy, na mnohých miestach republiky dochádza k haváriám áut. Dopravný podnik hlavného mesta Praha zastavil kvôli poľadovici premávku liniek v oblasti Strahova, Vypichu, Petřín, Motola, Európskej, Hanspaulky a Šmukýřky.
Problémy sú napríklad aj na spojnici Liberca s Prahou, teda na cestách R35 a R10. Pri jazde z kopca pri Jeřmaniciach narazilo auto smerujúce na Prahu do ľavého zvodidla, pravý jazdný pruh je prejazdný. Neďaleko odtiaľ v opačnom smere nabúralo osobné auto a tvoria sa kolóny. Ďalšie auto narazilo do zvodidla pri Mnichovom Hradišti v smere na Turnov, opisuje situáciu internetové vydanie denníka Mladá fronta DNES. Vodičom na R10 hrozí tiež poľadovica pri Benátkach nad Jizerou a tradične šmykľavý nájazd na pražskú diaľnicu pri Turnove. Z Klíšskej ulice v Ústí nad Labem je hlásená zrážka 11 áut, ulica je neprejazdná. Ďalšia havária sa stala aj na Kekulovej ulici, ale ani jedna z nich si nevyžiadala ranených.
Podľa informácií od cestárov z jednotlivých regiónov je na vozovkách skôr len kašovitý sneh, predovšetkým vo vyšších polohách. Inak sú cesty holé a mokré. V niektorých oblastiach - napríklad v Ústeckom, Pardubickom alebo Moravskosliezskom kraji - sa však môžu motoristi stretnúť aj s poľadovicou. V Plzenskom a Olomouckom kraji sa objavujú navyše i hmly. Vlaková doprava nemá kvôli počasiu žiadne problémy.
V Českej republike ojedinele stále sneží alebo prší, zrážky môžu pri nízkych teplotách namŕzať. Okolo 08.30 h sa teploty v celej ČR pohybovali maximálne na bode mrazu.
Po výbuchu v ruskej uhoľnej bani zostalo pod zemou 15 baníkov
Zrejme 15 baníkov v stredu zostalo pod zemou po výbuchu v ruskej uhoľnej bani v Prokopjevsku na Sibíri. Podľa pohybových čidiel sa jeden z nich nehýbe. Informovala o tom agentúra Interfax.
V okamihu explózie bolo v šachte 105 baníkov a na povrch ich potom vyfáralo 90. „Takže v súčasnej chvíli sa predpokladá, že pod zemou zostáva 15 ľudí,“ citovala Interfax nemenovaného činiteľa z regionálneho oddelenia ruského ministerstva pre mimoriadne udalosti.
Tlačová služba administratívy Kemerovskej oblasti, v ktorej sa Prokopjevsk nachádza, oznámila, že všetci baníci, ktorí sa nachádzajú pod zemou, sú vybavení pohybovými čidlami. „Podľa predbežných údajov sa jeden pracovník šachty nehýbe,“ povedal k tomu zdroj agentúry.
Vyzerá síce normálne, ale nie je to tak! Táto bábika rozpútala vojnu...
Hračka Nenuco sa stala terčom kritiky.
Vyzerá úplne normálne, no nie celkom. Dokonca žiadajú, aby bábiku Nenuco nepredávali.
Španielka bábika Nenuco sa stala terčom tvrdej kritiky. Nahnevaní rodičia dokonca spustili kampaň proti tejto hračke. Problém je jednoduchý – bábika pri kŕmení odvracia hlavu. Kritici tvrdia, že tým deti nabádajú k anorexii.
Nenuco má v sebe magnet, ktorý spôsobí, že keď sa k nej niekto priblíži s lyžičkou, odvráti hlavu. Nakŕmiť sa dá jedine v tom prípade, ak sa lyžička k ústam priloží v tom správnom uhle. „Táto bábika vysiela zlý signál deťom a nabáda ich k tomu, aby si mysleli, že odmietať jedlo je normálne správanie,“ cituje britský denník Daily Mail slová odporcu. Bábika odvracia hlavičku, keď sa ju snažia nakŕmiť.
Spoločnosť sa slovám kritikov bráni. Tvrdí, že touto hračkou chceli len ukázať skutočný život. Je totiž pomerne bežné, že malé deti odmietajú jedlo. „Myšlienka spočíva v tom, že dieťa rozumie tomu, že bábika je zlomyseľná a to ho nabáda, aby bábiku nakŕmilo, tak ako to robia rodičia so svojimi deťmi,“ bráni Nenuco hovorkyňa spoločnosti.
Kontroverznú bábiku, ktorú vyrába firma Famosa, v utorok predstavili na veľtrhu hračiek v Londýne. Už teraz sa dá kúpiť po celej Európe, pričom jej cena je 34,99 libier (42,5 eura).
Dve sestry majú rovnaké pľúca: Ako je táto nezvyčajnosť možná?
Sestry Irma a Anna sa podrobili neobvyklej transplantácii.
Irma Myers-Santana (71) a jej sestra Anna Williamson (69) dostali nové pľuca od toho istého darcu.
Dnes už o tom môžu žartovať, ale ešte pred dvoma týždňami im nebolo do smiechu. Obidve sestry totiž trpeli závažnou pľucnou chorobou, idiopatickou pľúcnou fibrózou. Tá spôsobuje ťažkosti s dýchaním a dýchavičnosť. Pacienti trpiaci touto chorobou musia byť často celodenne napojení na kyslíkové prístroje, aby sa vôbec mohli nadýchnuť.
Odmietli transfúziu
Sestry ochoreli asi pred desiatimi rokmi. Vtedy sa začali ich problémy. Situáciu tiež komplikoval fakt, že Irma a Anna kvôli svojej viere odmietali počas transplantácie krvnú transfúziu. Obe totiž patria k Svedkom Jehovovým, ktorý odsudzujú prijímanie krvi od inej živej bytosti.
Aj keď sestry žijú v Kalifornii, jediná nemocnica, ktorá bola ochotná splniť ich požiadavky, bola Houstonská Methodistická nemocnica. V tej sa momentálne nachádzajú, ubytované iba 10 dverí od seba.
Nepretržite na prístroji
Mladšia sestra Anna bola na tom horšie, jej choroba postupovala rýchlejšie. Až do transplantácie musela byť napojená na dýchací prístroj bez prestávky. Preto sa pred 10 mesiacmi rozhodli s manželom zamieriť do nemocnice v Houstone. Počas nasledujúcich šiestich mesiacov sa jej sestre Irme rapídne zhoršilo zdravie, a musela ísť v šľapajách Anny.
Sestry majú opäť dôvod na úsmev.
Obom ženám boli niekoľkokrát ponúknuté pľúca, avšak sestry sa nevedeli zhodnúť, ktorá by mala transplantáciu podstúpiť ako prvá. Každá totiž chcela najskôr zachrániť život tej druhej. "Jej kašeľ ma bolel až do samého jadra. Nedá sa pomôcť niekomu, kto tak kašle," priznala sa Irma, "Ťažko sa mi na to pozeralo, a preto som chcela, aby šla prvá." Samozrejme, Anna bola opačného názoru.
Nakoniec sa predsa len našiel darca pre obe sestry. A tak boli obe dámy operované v ten istý deň, v tej istej sále, a majú pľúca od toho istého darcu. Anna má pravé pľúca a Irma ľavé.
PSA Peugeot Citroën plánuje zrušiť ďalších 1500 pracovných miest
PSA Peugeot Citroën má svoju fabriku aj v Trnave.
Automobilka PSA Peugeot Citroën uvažuje o zrušení ďalších 1500 pracovných miest vo Francúzsku.
Dôvodom je nadmerná výrobná kapacita v tomto regióne. Uviedla to dnes agentúra Bloomberg s odvolaním sa na lídra odborového zväzu CGT Jeana-Pierra Merciera. "Naše interné zdroje nám povedali, že podľa odhadov manažmentu má automobilka vo Francúzsku nadbytočných 1500 pozícií," uviedol Jean-Pierre Mercier v telefonickom rozhovore s agentúrou Bloomberg. "Možno ich plánujú zrušiť prostredníctvom dobrovoľného odchodu zamestnancov," dodal.
PSA Peugeot Citroën v rámci prebiehajúcej reštrukturalizácie pôvodne plánoval zrušiť do roku 2015 až 11 200 pracovných miest, vrátane 8000 zamestnancov závodu v Aulnay pri Paríži, ktorý sa rozhodla zatvoriť. Ak sa informácie odborového predáka potvrdia, tento počet sa zvýši o ďalších 1500 ľudí. Hovorca automobilky Jean-Baptiste Thomas sa k správam o ďalšom prepúšťaní odmietol vyjadriť.
Koncern v roku 2013 predal v Európe 1,63 milióna vozidiel, čo bolo o 7,3 % menej ako v roku 2012. Dôvodmi poklesu boli hospodárska kríza v regióne a tvrdá konkurencia.
Škandál v ruskej cirkvi: O sexe so seminaristami vedelo celé vedenie školy
Ruskou pravoslávnou cirkvou otriasa škandál. Školáci sa opakovane sťažovali na moskovskom patriarcháte na sexuálne násilie. Ten napokon vykonal v seminári kontrolu. Ruská pravoslávna cirkev čelí sexuálnemu škandálu.
Prokuratúra povolžského Tatarstanu vyšetruje prípad sexuálneho násilia v radoch pravoslávnych popov. Podozrenie podľa serveru Lenta padlo na prorektora kazanského pravoslávneho seminára igumena (opáta) Kirilla, ktorý bol zodpovedný za vzdelávanie mladých seminaristov.
Do ich znásilňovania bolo ale podľa správ miestnych médií zapletené celé vedenie školy.
Škandál sa začal rodiť v polovici decembra, kedy vedenie ruskej pravoslávnej cirkvi vykonalo v kazanskom seminári nečakanú kontrolu. Neskôr sa ukázalo, že zásah moskovského patriarchátu vyvolali opakované sťažnosti študentov, ktorí sa stali obeťou sexuálneho násilia.
Pod sťažnosť sa údajne podpísala väčšina seminaristov. Škandál prepukol v okamihu, keď vyšlo najavo, že orgií sa údajne zúčastnilo prakticky celé vedenie školy.
Igumen Kirill bol cirkevnou vrchnosťou suspendovaný, aj keď svoju vinu popiera. Ostatní hodnostári vo svojich úradoch zostali, hoci dôkazy proti nim sú podľa kritikov pádne. Zhovievavosť je údajne dielom nátlaku "homosexuálnej lobby" v pravoslávnej cirkvi.
Pomerom v kazanskom seminári sa na svojom blogu venoval diakon Andrej Kurajev, ktorý bol koncom decembra vylúčený z moskovskej duchovnej akadémie. Vyhadzov prišiel krátko po tom, čo v jednom zo svojich príspevkov zverejnil informáciu o stíhaní igumena Kirilla.
Miliardovú fajku spoločnosti Nike pozná každý. Dizajnérka však za ňu dostala almužnu
Logo spoločnosti Nike nazývané Swoosh je jedným z najznámejších firemných označení na svete. Je neuveriteľné, že ho vytvorila študentka a dostala za neho z dnešného pohľadu smiešnu sumu.
Logo Nike stálo majiteľov len 35 dolárov.
Snáď každý z nás pozná známu "fajku" označujúcu svetoznámeho výrobcu športového oblečenia Nike. Viete však, ako vlastne logo vzniklo?
V roku 1971 dostala študentka Carolyn Davidson úlohu od jedného zo zakladateľov firmy Phila Knighta, ktorý bol v tom čase účtovníkom, vytvoriť logo pre nové tenisky. Chceli ich uviesť v krátkom čase na trh.
Ako názov si Knight spolu so spoločníkom Billom Bowermanom asi nie náhodou zvolili meno gréckej bohyne víťazstva Nike. ( Pôvodný názov firmy založenej v roku 1964 znel Blue Ribbon Sports). Zadanie hovorilo, že motív má evokovať šport a pohyb.
HONORÁR 35 DOLÁROV
Ako honorár bola dohodnutá suma 35 dolárov. Tú vraj študentka potrebovala na to, aby mohla navštevovať jeden kurz.
Dizajnérka sa teda dala do práce a vytvorila hneď niekoľko návrhov.
Lenže ani jeden z návrhov šéfa firmy príliš nenadchol. Z časových dôvodov si napokon jeden predsa len vybral. Značka bola rýchlo vytlačená na škatule s teniskami a tak sa podarilo firme priniesť na trh svoju novú radu tenisiek.
Onedlho na to sa motív stal neuveriteľne populárnym. Milióny amerických študentov a aj niektorí športovci si ho nechali vytetovať na telo. Bol to živý dôkaz toho, ako sa motív vžil a ako si verejnosť obľúbila.
Do dnešnej doby logo prešlo len malými zmenami.
Takto sa vyvíjalo logo Nike.
"Fajka" (v angličtine Swoosh) obletela svet a aj v dnešnej dobe patrí k najznámejším firemným označeniam na svete.
DOSTALA AKCIE AJ PRSTEŇ
V roku 1983 si zakladatelia firmy Bill Bowerman a Philip Knight uvedomili, aký prínos pre nich bývalá študentka Carolyn Davidson mala. Darovali jej zlatý prsteň s "fajkou" vytvorenou z diamantov ako aj balík akcií spoločnosti.
Tak sa z nej pravdepodobne stala jedna z najbohatších, ale aj najmenej známych dizajnérok na svete.
Firma medzičasom tvorí miliardové obraty a jej logo patrí v rebríčkoch k najhodnotnejším na svete. Je zaujímavé si uvedomiť, že na začiatku stála práca neznámej študentky dizajnu.
Vážila viac ako 130 kíl a bola zúfalá. Pre svoju obezitu navyše zažila obrovský trapas a poníženie. Z Kerry je teraz úplne iná žena. Dokázala za jediný rok zhodiť viac ako päťdesiat kíl.
Britka Kerry Hill (30) na dovolenke totiž zničila prímorský turistický vláčik. Rozhodla sa preto radikálne schudnúť!
Hanbila sa chodiť nakupovať, vyhýbala sa priateľom, nemohla už skoro chodiť. Nečudo, ručička na váhe sa mladej matke dvoch detí vyšplhala nad 130 kilogramov.
Priberať začala dnes tridsaťročná Kerry Hill už na strednej škole. Nikdy vraj nad tým, čo jedáva, nepremýšľala. Nejedla vôbec zeleninu, ani ovocie. Pchala sa len pizzou, hamburgermi a vyprážanými hranolčekmi. Večer si potom s priateľmi dopriala nadmieru alkoholu.
V tridsiatke už Kerry vážila vyše 130 kíl.
A jedálniček nezmenila ani vtedy, keď už mala vlastnú rodinu. "Mojím hlavným problémom bolo, že som nejedla správne. Úplne som vynechávala raňajky a počas dňa som jedla len balené sendviče a jedlá z fast foodu," zverila sa denníku Daily Mail Britka.
Priberať Kerry začala už v čase dospievania.
"Keď som bola s kamarátkami v obchode, nemali tam v mojej veľkosti nič pekné. Oblečenie som si musela kupovať na internete. Cítila som sa izolovaná, s takou nadváhou som ani nikam nemohla chodiť," dodala.
Schudnúť sa snažila niekoľkokrát. Neúspešne. Zakaždým sa vrátila na svoju pôvodnú váhu a pribrala ešte nejaké to kilo navyše. Jo - jo efekt je skrátka prevít.
Kerry musela vymeniť celý svoj šatník. Ale urobila to rada.
"Keď som mala okolo dvadsiatky, držala som snáď všetky diéty, ktoré v tom čase existovali. Zakaždým bez väčšieho úspechu. Aj keď to spočiatku vyzeralo, že fungujú," zaspomínala .
Tým správnym impulzom bol až trapas, ktorý zažila na dovolenke. Keď Kerry nastúpila spoločne so svojím trojročným synom do turistického prímorského vláčika, ozvalo sa hlasné praskanie a vagón sa rozpadol.
A vtedy si mladá žena povedala: "A dosť!". Mastné a kalorické jedlá vymenila za vyvážený jedálniček a kilá sa začali ako zázrakom strácať.
"Pôvodne som chcela schudnúť asi na osemdesiatpäť kíl, ale podarilo sa mi pokračovať. Teraz mám dokonca ešte o desať kíl menej. Naposledy som vážila sedemdesiatpäť kíl niekedy na strednej. Nehladujem, pravidelne a zdravo jem a cvičím dvakrát alebo trikrát týždenne," prezradila tajomstvo svojej štíhlej postavy. Kerry je tak živým dôkazom toho, že schudnúť môže skutočne každý. Stačí len chcieť a mať tú správnu motiváciu.
Pred 60 rokmi spustili Američania na vodu prvú jadrovú ponorku
21. januára 1954, v USA spustili v Spojených štátoch amerických na vodu prvú ponorku s jadrovým pohonom na svete.
Prvá jadrová ponorka na svete Nautilus.
Podvodný čln s označením SSN-571 a názvom Nautilus bol v službe od septembra 1954 do jari roku 1980. Do histórie moreplavby sa zapísal tiež ako prvé plavidlo, ktoré dosiahlo Severný pól.
Prvá dáma USA Mamie Eisenhower krstí ponorku Nautilus.
Návrh na stavbu ponorky s jadrovým pohonom inicioval a v americkom kongresu presadil admirál Hyman Rickover, ktorý sa tiež zúčastnil na jej technickom vývoji. Kýl ponorky konštruktéri založili v júni 1952 v lodeniciach spoločnosti General Dynamics v connecticutskom Grotone. Slávnostnému aktu sa vtedy zúčastnil i prezident USA Harry Truman.
Ponorka Nautilus sa prvýkrát plaví po americkej rieke Thames.
Ponorka s výtlakom 4092 ton a dĺžkou trupu 98 metrov bola na vodu spustená začiatkom roku 1954. O rok neskôr jej posádka prvýkrát vyslala signál "v pohybe na jadrový pohon".
Atómový reaktor zabezpečil ponorke mimoriadny akčný rádius. Nautilus sa vďaka tomu stal v auguste 1958 prvým plavidlom, ktoré dokázalo podplávať Severný pól.
V marci 1980 Nautilus vyškrtli zo zoznamu plavidiel amerického námorníctva. Dnes je možné vidieť ho v múzeu námornej histórie so sídlom v connecticutskom meste Groton.
Demonštranti na Ukrajine vytvorili peklo: Opozícia hlási sedem obetí, vyše tristo zranených!
Protesty v Kyjeve sa menia na otvorenú vojnu
KYJEV - Násilnosti na kyjevskom námesti Majdan dosahujú extrémne Ukrajinská generálna prokuratúra dnes potvrdila, že počas protivládnych protestov v Kyjeve boli zastrelení dvaja ľudia. Násilnosti si tak vyžiadali už tri obete na životoch. Dve obete podľa oznámenia prokuratúry priviezli v priebehu necelých troch hodín so strelnými zraneniami do národnej knižnice blízko lokalít, kde od nedele dochádza k zrážkam protestujúcich s políciou.
Prozápadná opozícia obvinila bezpečnostné sily z toho, že na demonštrantov strieľali. Premiér Mykola Azarov to dnes odmietol s tým, že policajti nemajú pri sebe strelné zbrane. Ministerstvo vnútra podobne poprelo, že polícia počas krízy použila strelné zbrane.
Opozícia tvrdí, že o život prišlo už sedem ľudí
Pri zrážkach v Kyjeve prišlo podľa opozičných zdrojov o život už sedem ľudí. Informáciu poskytol koordinátor zdravotníckej služby opozičných síl Oleh Musyj, na ktorého sa odvoláva tlačová agentúra DPA. Žiadne oficiálne miesta to zatiaľ nepotvrdili.
Internetové vydanie denníka Ukrajinska pravda informovalo krátko predtým s odvolaním sa na rovnaký zdroj o piatich obetiach, vrátane štyroch so strelnými poraneniami. Počet zastrelených sa mal medzičasom zvýšiť na päť.
Musyj ďalej uviedol, že od uplynulej polnoci utrpelo pri zrážkach s policajnými zložkami zranenia viac ako 300 demonštrantov.
Navyše sa v ukrajinských médiách objavila aj informácia o náleze dvoch tiel so stopami mučenia v lese pri Kyjeve.
Veľvyslanectvo USA v Kyjeve medzitým oznámilo, že v reakcii na kroky podniknuté proti protestujúcim zrušilo v posledných dvoch mesiacoch víza "viacerým
Ukrajincom, ktorí boli spojení s násilím". Konkrétne mená neuviedlo, dodalo však,
že zvažuje ďalšie opatrenia voči zodpovedným za súčasné násilnosti.
Sledujte dianie na Ukrajine naživo
Zásahové jednotky Berkut dnes ráno v centre Kyjeva, na Gruševského ulici, ktorá je ohniskom najnovších nepokojov, rozobrali časť barikád, ktoré tam demonštranti postavili. Agentúra AP informovala, že policajti pri tom zadržali niekoľko spomedzi mítingujúcich, ktorí skandovali heslá ako "Vrahovia" či "Sláva Ukrajine!".
Protesty na Ukrajine sa
Okrem toho policajti, vyzbrojení obuškami, zhabali viacero kanistrov s neznámou chemikáliou, ktorá mala byť použitá proti bezpečnostným zložkám. Zásahové jednotky sa demonštrantov snažia vytlačiť z oblasti Gruševského ulice, tí sa však po krátkom čase opakovane vracajú a znova sa púšťajú do konfrontácie. Ukrajinský premiér Mykola Azarov dnes v reakcii na najnovší vývoj označil zradikalizovaných účastníkov protivládnych demonštrácií za "teroristov", ktorí ohrozujú životy radových občanov Kyjeva, a varoval, že "zločinecké" akcie demonštrantov budú potrestané.
Najnovšie zrážky vypukli po tom, ako sa polícia s použitím slzotvorného plynu pokúsila rozobrať stanový tábor demonštrantov, ale narazila na ich rozhodný odpor a útoky doma vyrobenými zápalnými fľašami.
Dva mesiace trvajúce protivládne protesty, ktoré do Kyjeva prilákali desaťtisíce odporcov súčasnej vlády, sa začali vlani 21. novembra, keď vláda Mykolu Azarova pozastavila prípravy na integráciu do EÚ a namiesto toho sa snaží o prehĺbenie ekonomickej spolupráce so susedným Ruskom. V čase, keď je Ukrajina blízko kolapsu, prezident Viktor Janukovyč 17. decembra v Moskve podpísal sériu zmlúv, vďaka ktorým získal Kyjev od Ruska pôžičku vo výške 15 miliárd dolárov a o tretinu nižšiu cenu plynu. Opozícia tieto dohody ostro kritizovala.
Demonštranti katapultom vrhajú zápalné fľaše
Novým impulzom pre masové a oveľa násilnejšie protesty bola séria kontroverzných zákonov, ktoré minulý týždeň prijal ukrajinský parlament a podpísal ich aj prezident Viktor Janukovyč. Perspektíva uzavretia dohody o ukončení konfliktu, a tým aj politickej krízy na Ukrajine je otázna po tom, ako sa Janukovyč v utorok osobne odmietol stretnúť s vodcami opozície, ktorí dostali pozvanie na rokovania o riešení napätej situácie.
EÚ je zhrozená
Tento dramatický vývoj vyvolal reakciu EÚ, ktorá ústami predsedu Európskej komisie Josého Manuela Barrosa vyjadrila znepokojenie nad poslednými udalosťami na Ukrajine a pohrozila v tejto súvislosti sankciami a ďalšími dôsledkami pre vzťahy EÚ s Ukrajinou.
Barroso vo vyhlásení zdôraznil "zásadnú zodpovednosť ukrajinského vedenia za podniknutie krokov, ktoré povedú k oslabeniu krízy, ale najmä za začatie skutočného dialógu s opozíciou a občianskou spoločnosťou". Barroso súčasne obe strany vyzval, aby sa okamžite vzdali násilia a použitia sily. Ukrajinská generálna prokuratúra eviduje najmenej 50 prípadov ľudí, ktorých v noci nadnes neidentifikované osoby surovo zbili a odviezli na neznáme miesto.
Srdcervúci príbeh hrdinu Tylera (†8): Z horiaceho pekla zachránil 6 ľudí, sám neprežil!
Tyler chcel zachrániť strýka a dedka, sám zahynul
NEW YORK - Ozajstný hrdina! Len 8-ročného Tylera Doohana z Penfieldu na západe New Yorku vyhlásili za hrdinu po tom, čo pri pokuse o záchranu chorého strýka a starého otca z horiaceho karavanu, sám zahynul. Ešte predtým stihol z ohnivého pekla vyhnať ďalších šesť ľudí, ktorých na požiar upozornil. Ako vyhlásili hasiči, nebyť jeho, obetí mohlo byť oveľa viac.
Bol pondelok krátko pred 5:00 ráno, keď v karavane plnom spiacich ľudí na dvore v Penfielde vypukol požiar. Ako prvý hustý dym ucítil len 8-ročný Tyler, ktorý pohotovo zasiahol a zobudil všetkých ostatných vrátane dvoch detí vo veku 4 a 6 rokov. Avšak namiesto toho, aby sám ušiel do bezpečia, vrátil sa späť do ohnivého pekla, aby zachránil aj chorého dedka Louisa (†57) a strýka Stevena (†54) na invalidnom vozíčku.
Keď započul, ako strýko zo zadnej časti obytného domu kričí o pomoc, ani chvíľu neváhal a vrhol sa do plameňov, ktoré už v tom čase pohltili takmer celý karavan. To bolo posledný krát, čo Tylera videli živého. Pri pokuse o záchranu ďalších dvoch životov totiž v plameňoch sám uhorel. Jeho telo našli hasiči len pár metrov od postele strýka, ktorý požiar tiež neprežil. V ohnivom pekle uhorel aj Tylerov starý otec.
Dve deti a štyria dospelí, ktorí sa vďaka Tylerovi stihli včas dostať do bezpečia, boli prevezení do nemocnice a nie sú v ohrození života. Ako sa pre tamojšie média vyjadril šéf hasičov v Penfielde, nebyť Tylera, počet obetí mohol byť oveľa vyšší. "Tým šiestim ľuďom zachránil životy," vyhlásil. Chlapcov druhý strýko Joseph Breyette je smrťou synovca zdrvený. "Ten chlapec mal viac odvahy, ako sa len dá predstaviť. Utekať späť a prejsť tým, čo on prešiel, aby zachránil život svojho strýka, čo môžete povedať o takom dieťati? Bol to úžasný chlapec," povedal so slzami v očiach.
Susedia z okolia, ktorí poznali Tylerovu rodinu, opisujú chlapca ako veľmi živé dieťa, ktoré sa rado hrávalo s loptou spolu s ostatnými kamarátmi. Chlapec navštevoval základnú školu East Rochester Central School District, kde ho tento týždeň oficiálne vyhlásili za hrdinu. Spolužiaci aj učitelia ho poznali ako veľmi starostlivého chlapca, ktorý do triedy vchádzal vždy s úsmevom na tvári a neustále sa pýtal, či môže s niečím pomôcť. Príčinou tragického požiaru bol podľa hasičov pravdepodobne skrat v elektroinštalácií.
PARÍŽ - Pasažierom leteckej spoločnosti Ryanair došla pred pár dňami trpezlivosť. Ich let sa nečakane predĺžil a nakoniec museli prespať v úplne inom meste. To ich tak rozzúrilo, že sa vzbúrili, posádku úplne ignorovali a dokonca ukradli produkty, ktoré sa predávajú na palube lietadla.
Všetko sa to začalo minulú sobotu. Počas letu z marockého Rabatu do Paríža sa jednému cestujúcemu urobilo zle, v dôsledku čoho pilot presmeroval let a núdzovo pristál v Madride, aby mohla byť mužovi poskytnutá lekárska pomoc. Do francúzskej metropoly však už vzhľadom na nočné obmedzenia letieť nemohli, a tak nakoniec pristáli v západofrancúzskom Nantes. Tu bolo pasažierom oznámené, že tu budú musieť nocovať.
Z letu, ktorý mal pôvodne trvať len dve a pol hodiny, sa tak pomaly stávala dvadsaťštyrihodinová realita. Napätie medzi ľuďmi stúpalo, až nakoniec vyvrcholilo vzburou na letisku. "Boli ako zvieratá, správali sa barbarsky voči posádke aj pozemnému personálu," povedal jeden zo zamestnancov.
Divokú situáciu, ktorá pokračovala aj v lietadle, sa snažila upokojiť polícia, ale veľa toho voči rozohnenému davu nezmohla. Z letušiek si prakticky spravil rukojemníkov a vyraboval palubné vozíky. Nahnevaní ľudia kradli všetko, čo im prišlo pod ruky. Cigarety, jedlo, nápoje, parfumy a iné, píše Daily Mail.
Jeden cestujúci svoje správanie obhajoval takto: "Nie som žiadny zlodej ani držiteľ rukojemníkov. Len nás strašne celá tá situácia vytočila. Boli sme hladní, smädní a nikto nám nepovedal, kedy sa konečne dostaneme domov. Tak sme to kompenzovali tým, že sme vzali nejaké drinky a potraviny."
Nespokojní pasažieri nakoniec strávili niekoľko hodín v hoteli a do Paríža dorazili v nedeľu ráno. Rynair ich tam dopravil autobusmi.
Problémy na palube lietadla Ryanairu aj inde
Írske aerolinky majú na šialených pasažierov zrejme šťastie. V ten istý deň sa totiž problémy vyskytli aj počas ich letu zo španielskeho Alicante do Štokholmu. Muž vo veku okolo štyridsať rokov sa začal vyhrážať ostatným cestujúcim a keď sa ho členovia posádky snažili upokojiť, začal ohrozovať aj ich. Lietadlo preto muselo núdzovo pristáť v talianskom Bergame, čím sa let predĺžil o dve hodiny.
Desaťročný Easton Martin sa osviežuje počas horúčav v Las Vegas.
NEW YORK,. Americký Národný úrad pre oceány označil minulý rok za štvrtý najteplejší od roku 1880, keď sa sledujú teplotné pomery, Národný úrad pre letectvo a vesmír (NASA) ho dal na siedme miesto.
V bani v Juhoafrickej republike našli vzácny modrý diamant
Diamant s hmotnosťou 29,6 karátu má jasnú modrú farbu. Jeho cena môže dosiahnuť desiatky miliónov dolárov.
JOHANNESBURG. Vzácny modrý diamant objavili v bani neďaleko juhoafrickej metropoly Pretória.
Informovala o tom v stredu agentúra AP, ktorá citovala vyjadrenie ťažobnej spoločnosti Petra Diamonds.
Diamant s hmotnosťou 29,6 karátu pochádza z bane Cullinan, má jasnú modrú farbu a vyznačuje sa mimoriadnou čistotou.
Po vybrúsení by z neho vznikol klenot vysokej hodnoty, ktorého cena by mohla dosiahnuť aj desiatky miliónov dolárov.
Banská spoločnosť sa zatiaľ nerozhodla, ako s diamantom naloží.
V bani Cullinan sa našlo už viacero unikátnych drahokamov, napríklad v roku 1905 530-karátová Hviezda Afriky, ktorá je súčasťou britských kráľovských klenotov.
BERLÍN,. Nemecký Federálny úrad pre bezpečnosť informoval o tom, že útočníci infikovali škodlivým kódom počítače v Nemecku, aby zozbierali e-mailové adresy a heslá potrebné pre prístup k účtom.
Menia sa americkí muži na ženy? Radi plačú a používajú hydratačné krémy
Známy časopis vykonal prieskum medzi americkými mužmi. Pýtal sa ich, čo je pre nich prejavom mužnosti. A odpovede boli veľmi zaujímavé.
Americkí muži uprednostňujú nákupy pred striptízom.
Približne polovica mužov v Spojených štátoch rada nakupuje oblečenie, mnoho z nich nerado chodí do striptízového klubu, ale bežne posielajú sexuálne zafarbené textové správy. Vyplýva to z prieskumu, ktorý si vykonal časopis Esquire a ktorého výsledky zverejnila agentúra Reuters.
Prieskum zameraný na mužské správanie a vykonaný online zistil, že pre mužov je normálne hovoriť "milujem ťa" a väčšina tiež priznala, že si v uplynulom mesiaci aspoň raz poplakali. Na používanie parfumu opýtaní nevideli nič nezvyklého, menej bežné je pre ne ale používať samoopaľovací sprej alebo si farbiť vlasy.
"Veľa mužov má pocit, že to, čo hovoria alebo robia, nezapadá do tradičných merítok mužnosti vrátane toho, ako veľmi by sa podľa tradičných predstáv mali zaujímať o autá a šport a čo by sa im malo páčiť v hudbe a filmoch," uviedol redaktor časopisu Esquire Richard dorment.
Ale predstava mužnosti sa postupne rozširuje a premieňa, dodal.
Mužom tak už teraz pripadá normálne plakať, ale tiež používať zvlhčujúci krém na suchú pleť či vlasové produkty. Bežné naopak nie je pre mužov starších ako 45 rokov mať pohlavný styk viac ako dvakrát týždenne a pre mužov mladších ako 45 rokov nemať sex vôbec.
Nová zbraň na pirátov: Pozor, inteligentné policajné autá sú na cestách
Na slovenské cesty vyrazili policajné autá, ktoré majú „mozog“. Zistia o vás všetko. Pokutu tak môžete dostať aj bez toho, aby vás hliadka zastavila. Jednoducho si ju aj s fotografiou nájdete v poštovej schránke.
Na slovenské cesty vyrazili policajné autá, ktoré majú „mozog“.
INFORMÁCIE O VOZIDLE: Kamera načítava evidenčné čísla áut. Muži zákona vedia hneď zistiť, či máte platnú estékačku alebo emisnú kontrolu. Aj či je vozidlo v pátraní. MODUL EVIDENCIE OSÔB: Po načítaní dokladov systém okamžite vyhodí všetky dostupné informácie o osobe. Od vydaných dokladov až po priestupky, ktorých ste sa už dopustili. Policajti okamžite zistia i to, či máte zadržaný vodičský preukaz. Preveria si tiež, či nie ste v pátraní. INTELIGENTNÉ AUTO: V testovacej prevádzke ich je zatiaľ 31. OVEROVANIE: Policajtom vypíše i to, či je auto bezproblémové.
Už keď policajný KITT naštartuje, zapne sa kamera na palubovke auta. Mapuje evidenčné čísla ostatných vozidiel, ktoré má v dohľade.
Pomocou počítača sa dostane k všetkým informáciám o nich. Napríklad či sú v pátraní, alebo majú neplatnú estékačku. Hoci zatiaľ autíčko nemá namontovaný merač rýchlosti, dokáže sa vyrovnať s mnohými prehreškami na cestách.
Zachytí, či prejdete cez plnú čiaru, na červenú, alebo sa otočíte v križovatke a váš osud je spečatený. Policajt spracuje platobný rozkaz, pridá k nemu fotografiu priestupku a pošle držiteľovi auta.
„Nikto sa nebude môcť vyhovárať, ak mu príde fotografia s jeho vozidlom, kde bude presne uvedený dátum aj čas,“ povedal pre Plus JEDEN DEŇ policajný viceprezident Ľubomír Ábel.
POKUTA PRÍDE MAJITEĽOVI
Pokutu policajti posielajú držiteľovi auta, čiže nielen súkromnej osobe. Môže prísť aj do firmy.
Buď ju teda zaplatí spoločnosť, a bude si ju vymáhať od svojho zamestnanca, alebo policajtom dodá do 15 dní informácie o skutočnom vodičovi. Muži zákona ju potom budú pýtať od neho.
Dobrou správou je, že ak takúto pokutu uhradíte do 15 dní, zníži sa jej výška na dve tretiny. Rovnaká lehota platí aj pre prípadné podanie odporu proti udelenej sankcii.
„Vonku máme momentálne 31 inteligentných policajných vozidiel. Do konca roka ich však bude až 780,“ tvrdí Ábel. Dostanú ich dopraváci, muži zákona z obvodných oddelení a tiež pohotovostné motorizované jednotky.
INTELIGENTNÉ AUTO ZACHYTÍ:
porušenie povinnosti zastaviť vozidlo na príkaz dopravnej značky,
porušenie zákazu cúvania alebo otáčania,
porušenie zákazu zastavenia a státia,
porušenie zákazu vjazdu, odbočovania alebo prikázaného smeru jazdy.
TROCHU STAROMÓDNE RIEŠENIA J TÁ ŠKAREDÁ VEĹKA OBRAZOFKA V AUTE NA FUJ!
Prečítajte si, ako predísť havárii, keď sa skrížia dráhy chodca a vodiča
Prečítajte si, čo všetko by ste mali dodržiavať ako chodec alebo ako vodič. Aby ste minimalizovali riziko havárie.
Aj keď sa svetlá časť dňa zo dňa na deň predlžuje, Slnko ešte stále zapadá skoro. Nejeden tak ide, ako sa hovorí, do práce za tmy a z práce tiež.
V ranných a podvečerných hodinách, keď sa všetci ponáhľajú, neraz sa križujú dráhy áut a chodcov. Aby ste predišli havárii, mali by ste poznať svoje povinnosti na cestách. Aj ako chodec, aj ako vodič.
za zníženej viditeľnosti majte pri chôdzi po krajnici alebo po okraji vozovky na sebe viditeľne umiestnené reflexné prvky, alebo oblečený reflexný bezpečnostný odev,
pred vstupom na vozovku sa presvedčte, či tak môžete urobiť bez nebezpečenstva; to platí na priechode pre chodcov i mimo neho,
nevstupujte na vozovku, a to ani pri použití priechodu pre chodcov, ak vzhľadom na rýchlosť prichádzajúcich vozidiel nemôžete bezpečne prejsť,
tam, kde sú, používajte chodníky,
tam, kde chodník nie je, alebo kde je neschodný, choďte po ľavej krajnici, aby ste videli protiidúce motorové vozidlo,
vyvarujte sa chodeniu po ceste, prípadne v jej blízkosti pod vplyvom alkoholu.
plne sa venujte vedeniu vozidla a sledujte situáciu v cestnej premávke,
jazdite takou rýchlosťou, aby ste boli schopní zastaviť vozidlom na vzdialenosť, na ktorú máte rozhľad,
ste povinní dať prednosť chodcovi, ktorý vstúpil na vozovku a prechádza cez priechod pre chodcov, pritom ho nesmiete ohroziť,
venujte zvýšenú pozornosť najmä priechodom pre chodcov pri školách, autobusových zastávkach, obchodných centrách,
počas jazdy za zníženej viditeľnosti venujte zvýšenú pozornosť pravej strane vozovky, môžu tam byť tmavooblečení chodci,
dodržiavajte dostatočný bočný odstup od chodcov pri ich obchádzaní,
počítajte s nepozornosťou a nedisciplinovanosťou chodcov,
dávajte veľký pozor v čase keď za zníženej viditeľnosti ide oproti vám motorové vozidlo, ľahko vtedy môžete prehliadnuť chodca.
Zvýšte v roku 2014 svoje úspory: Tu je niekoľko tipov, ako na to
Stále počúvame, že kríza je za nami a v oblastí financií nás čaká zlepšenie. Ak ste ho zatiaľ na vlastnej koži nepocítili, možno sa vám bude hodiť pár rád, ako si napríklad našetriť na nový televízor, výlet či si len vytvoriť istú finančnú rezervu. Začnite ešte dnes a uvidíte, že na konci roka budete mať aspoň pár eur k dobru.
Vytvorte si dobré návyky
,,Práve začiatok roka je vhodný čas, kedy si dať finančné predsavzatia. Je to ideálne obdobie na vytváranie určitých základných návykov," uviedla odborníčka na financie a výkonná riaditeľka spoločnosti Capital & Financial Protection Stanislava Struhárová.
Aj jedno-dve eurá pomôžu
Ľudia, ktorí chcú nejaké to euro počas roka ušetriť, by si mali napríklad kúpiť pokladničku. ,,Môžu si stanoviť limit, že budú sporiť iba jedno alebo dvojeurové mince, ktoré budú do pokladničky hádzať. Budú prekvapení, koľko sa im za rok podarí ušetriť," tvrdí Struhárová.
Zaujímavá suma sa dá ušetriť aj tak, ak si sporiteľ na konci týždňa z peňaženky vysype všetky drobné a odloží si ich bokom, alebo sa zbaví niektorých pravidelných návykov. Napríklad, ak si niekto kupuje každý deň kávu alebo sladkosti, mal by si nájsť lacnejšiu alternatívu. ,,Kvalitnú kávu si možno pripraviť aj doma, sladkosti si môžu dopriať raz za čas," odporúča Struhárová.
Obed z domu stojí menej
Menej míňať sa dá aj vďaka príprave obedov doma. ,,Ľudia, ktorí si začali pravidelne pripravovať obedy do práce doma, zdieľajú jednu a tú istú skúsenosť. Ušetria v porovnaní s tým, koľko peňazí minuli na stravovanie v jedálni či reštauráciách," hovorí Struhárová.
Každý človek by mal mať tiež dokonalý prehľad o svojich výdavkoch. ,,Skúste si jeden týždeň viesť podrobný záznam svojich výdavkov. Ešte lepšie by bolo mať presnú predstavu o tom, čo za jeden mesiac zarobíte a zároveň miniete. Prídete na to, na čo míňate najviac a objavíte aj skryté rezervy," odporúča Struhárová s tým, že takto si človek môže určiť svoje priority, na čo míňať nevyhnutne potrebuje a na čo nie.
Zákon č. 8/2009 Z.z., § 4 (1) Vodič je povinný
Prevencia pred rakovinou aj chorobami srdca: Selén vášmu telu nesmie chýbať
Selén má v ľudskom tele viacero funkcií. Tento stopový prvok je dôležitým antioxidantom, ktorý chráni ľudské telo pred rakovinou. Množstvo ľudí však trpí jeho nedostatkom. Ako a odkiaľ si doplniť jeho zásoby?
Selén je pre telo esenciálny, teda nevyhnutný prvok. Je dôležitý pre rast a ochranu pred voľnými radikálmi. V tele však môže byť len určité stopové množstvo selénu. Ak sa toto množstvo prekročí a dôjde ku vysokým koncentráciám, selén pôsobí v ľudskom tele toxicky. Selén bol objavený až v roku 1817 a spočiatku bol skúmaný práve pre jeho toxicitu. Až v roku 1957 sa ukázalo, že je pre ľudské telo nevyhnutný.
Kto je ohrozený jeho nedostatkom?
Množstvo selénu v tele sa mení podľa životnej úrovne, je iný v rôznych častiach sveta a tiež oň môžu byť ochudobnené rôzne skupiny ľudí. Napríklad:
mladí ľudia, ktorí nekonzumujú dostatočne vyváženú stravu, napr. študenti na internátoch
ľudia s chorobami tráviaceho systému, alebo poruchami trávenia
Najúčinnejší s E-čkom
Tak, ako niektoré iné druhy minerálov, aj selén je účinnejší a lepšie vstrebateľný s niektorými vitamínmi. Ide najmä o vitamín E, ktorý má taktiež antioxidačné vlastnosti. Prospešné sú preň však aj vitamíny A a C (v nižších dávkach). V spojení s vitamínom E ale dokáže okrem znásobenia antioxidačnej sily aj vylučovať z tela ťažké kovy a jedy, ako napríklad olovo, ortuť či kadmium. Jeho vstrebávaniu bráni priveľa zinku a chemoterapeutiká.
Bez selénu vzniká riziko vážnych ochorení
Ukázalo sa, že selén je nevyhnutnou súčasťou niektorých enzymatických procesov a pri jeho nedostatku môžu vzniknúť rôzne závažné ochorenia:
Chráni aj pred rakovinou
Dlhodobé testy ukázali, že dostatok selénu v organizme pôsobí antikarcinogénne, najmä proti rakovine prostaty, hrubého čreva, prsníkov a pľúc. Podľa niektorých štúdií dokáže dostatok selénu (už pri dávke 200 mg denne) znížiť riziko rakoviny prsníka až o 82%, rakoviny hrubého čreva o 69%, rakoviny prostaty o 54% a rakoviny pľúc o 39%. Okrem toho zlepšuje imunitu organizmu, spomaľuje starnutie, chráni pred degeneratívnymi a autoimunitnýmiochoreniami, zmierňuje menštruačné problémy, detoxikuje pečeň a chráni aj váš zrak, srdce a cievy. Jeho nedostatok sa prejavuje zvýšenou únavou, väčšou náchylnosťou na choroby a tiež zníženým libidom.
Selén sa nachádza v mnohých bežne konzumovaných potravinách. Odporúčaná denná dávka je 50 – 80 mg denne u detí a 50 – 300 mg denne u dospelých.
jeho zdrojom sú - pivovarnícke droždie, surové pšeničné klíčky, tuniak, cibuľa, orechy, semená, maslo, pečeň, morské plody, ryby, jablčný ocot, celozrnná pšenica, vločky, hnedá ryža, mäso, ale aj mlieko.
Nepredávkujte sa
Selénom sa dá aj predávkovať. Riziko toxického účinku vzniká pri prijatí viac ako 1000 mg selénu za deň. Prejavuje sa nevoľnosťou, zvracaním, kovovou chuťou v ústach, padaním vlasov, cesnakovým dychom a potom, nervovým napätím, kožnými léziami, rýchlym dychom, podráždenosťou, alebo závratmi.
Keď voda zabíja: Je pitný režim v skutočnosti len podvod?
Zo všetkých strán počúvame, aby sme nezabudli na pitný režim, ktorý je veľmi dôležitý. Ale pozor na to, aby ste to neprehnali. Rovnako, ako môže pomôcť, môže i zabíjať!
Každý chce byť štíhly a hlavne zdravý. Preto je dôležitý pravidelný príjem vody, ktorý má však svoje obmedzenia. Na svete pribúda ľudí, ktorí sa snažia piť čo najviac, ža sú na tom závislí - tzv. aquaholici.. Pitná mánia je na vzostupe! Že ide o vážny zdravotný stav svedčí niekoľko prípadov, kedy nadmerné množstvo vody spôsobilo takmer ľudskú smrť. Táto závislosť je rovnako silná, ako keby niekto podľahol drogám či alkoholu.
Takto môže zničiť organizmus
Pitnej mánii prepadla bežkyňa Kate Moriová, ktorá je živým dôkazom toho, ako môže táto tekutina zničiť ľudský organizmus. Vypila toľko vody, až to jej organizmus nezvládol a skolaboval. Čo je na tom najhoršie, lekári jej paradoxne ako prvú pomoc dali pohár vody. To však netušili, koľko litrov už mala v sebe. Zistili to až v nemocnici, kde jej diagnostikovali opuch mozgu. Športovkyňa sa po tejto nepríjemnej skúsenosti rozhodla šíriť osvetu o pití vody, ktoré má svoje obmedzenia.
Podobný prípad sa stal aj britskému hercovi Anthony Andrewsovi. Každý deň vypil 5 litrov vody. Bol si totiž istý, že mu to robí dobre na hlasivky. Počas divadelného predstavenia ho však našli hereckí kolegovia v zákulisí v bezvedomí .
Výživový poradca Ing. Libor Javro súhlasí, že voda môže ohroziť naše zdravie. Avšak, to by jej človek musel vypiť extrémne veľké množstvo.
„Príliš nadmerné pite vody môže v ľudskom organizme spôsobiť najmä zvýšené riedenie biologicky aktívnych látok, a tým znižovať ich funkciu. Pri extrémnom pití vody môže človek dokonca zomrieť, najmä v dôsledku extrémne vysokom obsahom vody v krvi, avšak takýto príjem je len hypoteticky. Také množstvo vody, ktoré by musel človek vypiť, aby mu zlyhala srdcová činnosť, je bez extrémizmu a podpory suplementov nemožná,“ povedal Ing. Libor Javro.
Voda bez pozitívnych účinkov?
Pitie dostatočného množstva vody pomáha našim obličkám, odplavuje škodlivé látky z tela, pomáha našej pokožke vyzerať dobre, udržiava správnu funkciu čriev a zvyšuje koncentráciu. Ďalej udržiava rovnováhu telesných tekutín a ich funkcií, ako napr. trávenie, vstrebávanie, tvorba slín atď. Je to pravda, že má voda takého benefity?
Servítku pred ústa si rozhodne nedávajú profesori Stanley Goldfarb a Dan Negoian z Univerzity of Pennsylvania vo Filadelfii. Jednoznačne nesúhlasia s týmto tvrdením, podľa nich sa doteraz nepodarilo preukázať, že by voda mala až takéto blahodarne účinky pre ľudský organizmus. Navyše, podľa nich nie je žiadny vedou podložený dôvod, aby musel zdravý človek vypiť v miernom klimatickom pásme denne dva a viac litrov tekutiny.
Podľa Libora Javra žije každý človek v inom klimatickom prostredí a má inú váhu. Preto je veľmi individuálne, koľko vody by mal každý vypiť. Podľa neho by však mal byť pitný režim 2 až 3 litre vody denne.
„Optimálne množstvo prijímanej vody je individuálne od pohlavia, váhy, fyzického zaťaženia, klimatických podmienok. Vo všeobecnosti môžeme povedať, že sa pohybuje okolo 2-3 l za deň. Optimálna vodná bilancia organizmu automaticky vyvoláva pozitívne účinky na bunky, tkaniva a organy celého ľudského tela. Preto netreba zabúdať na optimálny pitný režim,“ tvrdá Ing. Libor Javro.
Nie viac ako 5 litrov
Kde je teda pravda? Zatiaľ čo profesori z Filadelfie zaryto tvrdia, že voda nemá zďaleka také pozitívne účinky na organizmus, ako sa hovorí a že nie je dokázané, že by mal človek vypiť dva litre tekutiny, výživový poradca Libor Javro má na to iný názor. V každom prípade sa držte vody i naďalej, no určite do seba nelejte 5 litrov denne. Jedine, že by ste sa nachádzali v tropickom klimatickom pásme...
Ovláda vás chuť na sladké? Pozor, takto závislosť od cukru ničí zdravie aj figúru!
Nie je deň, aby ste si nedali niečo sladké? Pozor, aby sa cukor nestal vašou drogou.
Musíte mať v kabelke čokoládovú tyčinku a doma neustále zásobu na horšie časy? Na upokojenie nervov vám nič nezaberá lepšie ako sladkosti? Pozor, chorobnú závislosť si môžeme vypestovať od čohokoľvek. Od tabaku, alkoholu, ale aj hier, nakupovania, mobilu či sexu.
Je to nutkavá psychická potreba, až vášeň po niečom, bez čoho si závislý človek nevie svoj život predstaviť. Často je to iba náhrada za iné potreby, keď sa pokúšate zahnať stres alebo depresiu. Tak čo, ako ste na tom vy?
Cukor náš organizmus na svoje fungovanie potrebuje. Glukóza je totiž významným zdrojom energie pre svalové a tukové bunky a hlavným zdrojom energie pre mozog. Je potrebná pre metabolizmus každej jednej bunky. Telo ju premieňa pomocou inzulínu. Pri nepravidelnom stravovaní môže byť hladina cukru v krvi nižšia, pričom ju konzumácia sladkostí za pomerne krátku dobu zvýši. Takto sa zároveň zrýchli aj prísun energie pre mozog, a to človek môže vnímať ako psychickú vzpruhu. Po opätovnom poklese hladiny cukru si vyžaduje ďalšie dávky.
Ničí zdravie aj figúru
Ak to so sladkosťami preháňame, koledujeme si o najrôznejšie zdravotné problémy a, samozrejme, aj kilá navyše. „Nadváha nie je jediným následkom konzumácie nadmerného množstva sladkostí, aj keď najviditeľnejším. U pacientov s predispozíciou na cukrovku konzumácia sladkostí urýchli vznik ochorenia.
Je to nutkavá psychická potreba, až vášeň po niečom, bez čoho si závislý človek nevie svoj život predstaviť.
Pri dlhodobom príjme dochádza k obezite, ktorá je významným rizikovým faktorom rozvoja kardiovaskulárnych chorôb,“ varuje MUDr. Ivan Majerčák, kardiológ a prezident Ligy proti obezite. Pokazené zuby, zlá pleť a rýchlejšia tvorba vrások sú tiež následkami našej lásky k sladkostiam.
Zásada JLP: ako sa zbaviť chuti na sladké
Postupné zmenšovanie dávok sa naozaj oplatí. Ak budete mať chuť na sladké, siahnite po hodnotnejšom cukre, ktorý vás zasýti na dlhšie. Sladkosti sú totiž jednoduché sacharidy, v čreve sa rýchlo trávia a vstrebávajú, čím vedú k rýchlemu vzostupu hladiny cukru v krvi.
Ak sa nahradia zloženými sacharidmi, ktoré sa nachádzajú v škrobovinách, ovocí a zelenine, rozkladanie a vstrebávanie im trvá dlhšie. A to vedie k pomalšiemu vzostupu hladiny cukru. MUDr. Majerčák tvrdí, že vynikajúca je zásada JLP: Jedz len polovicu!
Ak potrebujete cítiť sladkú chuť, skúste si dať kúsok ovocia.
Ak aj vy siahate po sladkom, ak vám stále niečo chýba, skúste prísť na to, čo to niečo je. Dovtedy však nemusíte vyprázdňovať potravinovú skrinku. Ak potrebujete cítiť sladkú chuť, skúste si dať kúsok ovocia. Lepšia však bude prechádzka, cvičenie alebo relax pri veciach, ktoré nám robia radosť, napríklad kniha či dobrá hudba.
To, že nežijeme preto, aby sme jedli sladkosti, si totiž musíte uvedomiť včas, kým nenastanú poruchy príjmu potravy. Môže sa však stať aj to, že sa tejto závislosti nedokážete zbaviť samy. Ak nie ste schopné nahradiť sladkosti plnohodnotnou stravou, je načase vyhľadať lekára.
Pri dlhodobom príjme dochádza k obezite.
Obsahuje ho alkohol a rôzne nealkoholické nápoje. Ak už neviete bez sladkého vydržať, skúste si ho dať s potravinou, ktorá obsahuje vlákninu, bielkoviny alebo tuky. Spomaľujú prísun cukru do krvi.
Takže sladký rožok s maslom je zdravší ako iba čistý s kávou. Kofeín totiž tento proces urýchľuje. Medzi potraviny s vysokým obsahom jednoduchého cukru patrí čokoláda, cukríky, sušené ovocie, múčniky, sušienky, sladené instantné nápoje.
Holím, holíš, holíme? Chlpaté prirodzenie a neoholené podpazušie sú zase IN
Dámy začínajú bojovať o právo na zarastené prirodzenie a neoholené podpazušie. Do módy sa opäť vracajú chlpy.
Dievčatá sa prestávajú holiť. Chĺpky sú prirodzené.
Nie čas skracovania, ale čas predlžovania klope na dvere! Mladé slečny sa na sociálnych sieťach spojili proti módnemu a estetickému diktátu a prestávajú sa holiť. Následne si svoje zarastená tela fotia a hrdo vystavujú. Bojujú tak proti názoru, že mladé dievčatá by mali s prvými náznakmi rastu chĺpkov vziať automaticky do ruky žiletku a začať sa vyhoľovať.
Vyrastať si nechávajú nielen ochlpenie, ale aj chĺpky na nohách a v podpazuší. Tento trend využila vo svojej kampani aj firma American Apparel, ktorá do vitrín vystavila priehľadnú bielizeň, z ktorej vyliezal poriadny bobor. Spôsobila tým poriadny rozruch a diskusiu o celej téme.
"Mať chĺpky po celom tele je prirodzené, narodila som sa tak. Akurát v súčasnej dobe sa nás všetci snažia presvedčiť, že to nie je normálne, hygienické a máme to skrývať," hovorí jedna z neoholených dievčat .
A ako sa k tomuto trendu stavajú muži? "Mňa už všetky tie vyholené dievčatá prestávajú baviť, vyzerajú ako dievčatká a ja nie som pedofil. Holenie nôh a pyskov je v poriadku, ale tam hore musí niečo zostať, inak to nie je ono," povzdychol si študent filmovej školy Ondro (28).
ANO CHLPKY ALE NIE CHLPISKÁ A OBRIE BOBRÍKY BOBRISKÁ VEĽA VÁŽENÉ CTENÉ DÁMY A O ARANYI ANI NEM HOVORÍM
Káva pomáha pamäti.
LONDÝN,. Šálka kávy býva pre mnohých ľudí bežným začiatkom dňa.
Dvojčokoládové muffiny: Vydržia šťavnaté a výborné aj niekoľko dní
Mohlo by vás zaujímať: Skvelé sladké variácie: Tieto koláče si vaša návšteva bude pamätať poriadne dlho
Obe čokolády si nasekáme na kúsky. Niektoré na drobno, niektoré necháme trochu väčšie, aby sa počas pečenia úplne neroztopili.
Do nádoby preosejeme múku i kakao, pridáme kypriaci prášok do pečiva, sódu, čokolády aj cukor, teda všetky sypké suroviny a dôkladne premiešame. Preosievať nemusíte, ale zlepší to textúru koláčika. Ak pečiem dezert, do ktorého dávam múku, zvyknem pridať aj malú štipku soli.
Kyslú smotanu, vajíčko a olej takisto zmixujeme. Miešať môžeme samozrejme aj obyčajnou lyžicou, ale metličkou to ide rýchlejšie a dôkladnejšie.
Sypkú zmes pridáme k tekutým ingredienciám a lyžičkou spracujeme na husté cesto.
Cestom plníme prichystané košíčky, ktoré vkladáme do formy. Ak ju vymažeme a vysypeme múkou, môžeme košíčky vynechať. Prípadne môžeme použiť iba košíčky, ale na každý muffin potrebujeme aspoň dva, aby sa neroztiekli. Naplnenú formu vložíme do rúry a pečieme na 200 stupňoch približne 20 až 25 minút. Riadime sa skúsenosťami s našou rúrou.
Cesto rozvaľkáme na 1 cm hrubý plát. Treba dodržať túto hrúbku cesta. Ak bude tenšie, niektoré tyčinky budú plochejšie. Radielkom (kolieskom na pizzu) pokrájame cesto na tyčinky široké asi 1,5 cm . Mne sa to evidentne nepodarilo :)

References: Súd 
 súd

 súd 
 súd 
 Súd 

Súd 
 súd 
 § 4